pythainlp/thai-wiki-dataset-v4 huggingface dataset:
โรเจอร์ ฮันต์

โรเจอร์ ฮันต์ (20 กรกฎาคม 1938 – 27 กันยายน 2021) เป็นอดีตนักฟุตบอลอาชีพชาวอังกฤษที่เล่นเป็นกองหน้าให้แก่ทีมลิเวอร์พูล, โบลตันวอนเดอเรอส์, เฮลเลนิก และทีมชาติอังกฤษ
11 ปีกับลิเวอร์พูล เขาเป็นผู้ทำประตูสูงสุดตลอดกาลของสโมสรด้วยจำนวน 286 ประตู จนกระทั่งถูกเอียน รัช ทำลายสถิติ อย่างไรก็ตาม ฮันต์ยังคงเป็นเจ้าของสถิติผู้ทำประตูสูงสุดในลีกของลิเวอร์พูลด้วยจำนวน 244 ประตูจนถึงทุกวันนี้ ภายใต้การคุมทีมของบิลล์ แชงคลี ฮันต์คว้าแชมป์ลีกดิวิชัน 1 2 สมัยและเอฟเอคัพ 1 สมัย ในเดือนสิงหาคม ค.ศ. 1964 เขายังยิงประตูแรกในรายการ "แมตช์ออฟเดอะเดย์" ของบีบีซีอีกด้วย ฮันต์ได้รับการยกย่องให้เป็น 1 ในผู้เล่นที่ยิ่งใหญ่ที่สุดของลิเวอร์พูล แฟน ๆ ของสโมสรขนานนามฮันต์ว่า "เซอร์โรเจอร์" เขาอยู่ในอันดับที่ 13 ของ "100 ผู้เล่นผู้เขย่าเดอะค็อป" ซึ่งเป็นการสำรวจความคิดเห็นของแฟน ๆ อย่างเป็นทางการ
ฮันต์เป็นสมาชิกของทีมชาติอังกฤษชุดคว้าแชมป์ฟุตบอลโลก 1966 ภายใต้การคุมทีมของอัลฟ์ แรมซีย์ โดยลงเล่นให้อังกฤษทั้งหมด 6 นัด ยิงได้ 3 ประตู
ระดับสโมสร.
เริ่มต้นอาชีพ.
ฮันต์เกิดในเกลซบรี แลงคาสเชอร์ ฮันต์เล่นให้แก่สโมสรครอฟต์ยูธคลับ สต็อกตันฮีธ และดิไวซิสทาวน์ในช่วงที่เขาเติบโต
ลิเวอร์พูล.
เขาเซ็นสัญญากับลิเวอร์พูลโดยผู้จัดการทีมในขณะนั้นคือฟิล เทย์เลอร์ ในเดือนกรกฎาคม ค.ศ. 1958 โดยย้ายมาจากสต็อกตันฮีธ ฮันต์เปิดตัวและยิงประตูแรกของเขากับสโมสรเมื่อวันที่ 9 กันยายน ค.ศ. 1959 ในการแข่งขันดิวิชัน 2 ที่แอนฟีลด์กับสกันทอร์ปยูไนเต็ด ฮันต์ทำประตูได้ในนาทีที่ 64 ให้หงส์แดงชนะ 2–0 ประตูนี้เป็นประตูแรกในหลาย ๆ ประตู เขาทำประตูให้สโมสรไปแล้ว 286 ประตู โดยเป็นประตูในลีก 244 ประตู ซึ่งยังคงเป็นสถิติของสโมสรจนถึงทุกวันนี้
หลังจากที่บิลล์ แชงคลี เข้ามาแทนที่เทย์เลอร์ในเดือนธันวาคมของปีเดียวกัน แชงคลีและทีมงานฝึกสอน "เดอะบูตรูม" ของเขาได้ลงมือขายและปล่อยผู้เล่นที่ไม่ได้ใช้ 24 คนออกจากสโมสร อย่างไรก็ตาม ฮันต์ยังคงอยู่ในทีมเป็นปัจจัยสำคัญและเป็นผู้เล่นหลักในความสำเร็จของหงส์แดงในคริสต์ทศวรรษ 1960
ฟาโรห์เฮดจู ฮอร์

เชื่อกันว่า รัชสมัยของพระองค์อยู่ที่ราว 3250 ปีก่อนคริสตกาล แต่แทบไม่ทราบเกี่ยวกับรัชสมัยของพระองค์เลย เนื่องจากปรากฏจารึกที่พบในบริเวณดินดอนสามเหลี่ยมปากแม่น้ำไนล์และเศษเครื่องปั้นดินเผาจากทูราเท่านั้น และมีการสันนิษฐานว่า พระองค์ทรงเป็นฟาโรห์พระองค์แรกของอียิปต์ล่างหรือพระองค์สุดท้าย หรือว่าพระองค์ทรงเป็นสมาชิกของราชวงศ์ที่ศูนย์
ฟาโรห์เฮดจู ฮอร์ ทรงเป็นที่ทราบเหยือกดินสองใบที่พระนาม"เซเรค"ของพระองค์ปรากฏอยู่ คือ เหยือกใบหนึ่งจากทูรา ซึ่งตั้งอยู่ในดินดอนสามเหลี่ยมปากแม่น้ำไนล์ทางตะวันออก และอีกใบจากอาบู ไซดาน ซึ่งอยู่ทางตะวันออกเฉียงเหนือของดินดอนสามเหลี่ยมปากแม่น้ำไนล์
ว็อล์ฟกัง เฮ็ลท์ค นักไอยคุปต์วิทยา ถือว่า พระองค์ทรงเป็นฟาโรห์แห่งราชวงศ์ที่ศูนย์ และระบุว่าพระองค์คือฟาโรห์พระองค์เดียวกันกับฟาโรห์วาช ซึ่งเป็นที่รู้จักในฐานะผู้ปกครองที่พ่ายแพ้ต่อฟาโรห์นาร์เมอร์ตามที่ปรากฏบนแผ่นศิลาแห่งนาร์เมอร์ และเป็นข้อคิดเห็นที่เอ็ดวิน ซี. เอ็ม. ฟาน เด็น บริงค์ เห็นด้วยในภายหลัง ในทางตรงกันข้าม โทบี วิลกินสัน และโจเชม คาห์ล ได้ต่างโต้แย้งว่าฟาโรห์เฮดจู ฮอร์ทรงไม่ใช่ฟาโรห์จากสมัยยุคก่อนราชวงศ์ แต่เป็นผู้ปกครองของสังคมก่อนรัฐขนาดเล็ก ๆ ในสมัยยุคก่อนราชวงศ์และมีตำแหน่งเป็นกษัตริย์แทน
ไม่ทราบหลุมฝังพระบรมศพของฟาโรห์เฮดจู ฮอร์ และไม่ปรากฏข้อความใดบนศิลาแห่งปาแลร์โม ซึ่งเป็นบันทึกพระนามที่เก่าแก่ที่สุดเท่าที่ทราบกัน ทำให้การข้อสินนิษฐานว่าพระองค์ทรงเป็นฟาโรห์นั้นทั้งของเฮ็ลท์คและฟาน เด็น บริงค์ไม่น่าจะเป็นไปได้
ฟาโรห์อา

การค้นพบพระนาม.
ในช่วง ค.ศ. 2004 ของการสำรวจโอเอซิสคาร์กาเหนือ (NKOS) ได้มีการค้นพบพระนามเซเรคบนด้านตะวันออกเฉียงเหนือของเทือกเขาหินทราย ซึ่งคณะสำรวจดังกล่าวอยู่ภายใต้การดูแลของซะลิมะฮ์ อิคราม ซึ่งตั้งใกล้กับดัร์บ อัยน์ อะมุร์ ซึ่งเป็นเส้นทางกองคาราวานโบราณที่เชื่อมต่อโอเอซิสคาร์กา โดยผ่านที่ตั้งของอุมม์ อัล-ดาบาดิบ และอัยน์ อะมุมไปยังโอเอซิส ดัคลา ซึ่งเซเรคดังกล่าวตั้งอยู่ท่ามกลางภาพสลักแบบอื่นๆ ที่มีรูปแบบและความลึกในแกะที่ต่างกัน จึงบ่งบอกว่าภาพสลักที่ในแห่งนั้นมาจากช่วงเวลาที่ต่างกัน
พระนามเซเรค.
พระนามเซเรคของพระองค์นั้นได้สลักรูปนกเหยี่ยวฟอลคอล ซึ่งเป็นลักษณะโดยทั่วไปของพระนามเซเรค และปรากฏสัญลักษณ์เพียงสัญลักษณ์เดียวในเซเรค คือ สัญลักษณ์รูปแขนหรือ อา (D36 ในรายการสัญลักษณ์ของการ์ดิเนอร์) ซึ่งพระนามดังกล่าวไม่ตรงกับผู้ปกครองในช่วงสมัยราชวงศ์ตอนต้นพระองค์ใดที่เป็นที่ทราเซเรคที่ปรากฏพระนามฮอรัสว่า 'อา' ของฟาโรห์ที่ยังไม่ปรากฏหลักฐานใด ซึ่งอยู่ในราชวงศ์ที่ศูนย์หรือราชวงศ์ที่หนึ่ง รอบๆ เซเรคดังกล่าวปรากฏภาพประกอบของสัตว์ต่างๆ รวมทั้งจระเข้ ยีราฟ ฮิปโปโปเตมัส นกกระจอกเทศ วัวหรือกระทิง และออริกซ์ที่กำลังตั้งท้อง
กระจกเงาเว้า

กระจกเงาเว้า  เป็น กระจกเงาผิวโค้งประเภทหนึ่ง โดยมีด้านเว้าเป็นพื้นผิวสำหรับสะท้อนแสงของกระจกเงา
การใช้งาน.
กระจกเงาเว้ามีคุณสมบัติในการรวบรวมแสง ดังนั้นจึงใช้เป็นกระจกเงารวมแสงสำหรับในไฟฉาย กระจกเงาเว้ายังใช้เป็นกระจกสำหรับแต่งหน้าเพราะมีคุณสมบัติในการทำให้วัตถุดูใหญ่ขึ้น
เพื่อที่จะขจัดความคลาดทรงกลม อาจทำกระจกเงาเว้าเป็นจานสะท้อนแบบพาราโบลา หากพื้นผิวกระจกเงาเป็นทรงพาราโบลาลำแสงทั้งหมดที่ปล่อยออกมาจาก จุดโฟกัส จะกลายเป็นรังสีคู่ขนาน และแสงที่ตกกระทบในแนวขนานจะไปบรรจบกันที่จุดโฟกัส กล่าวอีกนัยหนึ่ง
กระจกเงาเว้าสามารถทำงานในลักษณะคล้ายกับเลนส์นูน ด้วยสมบัติของกระจกเงาเว้า สามารถนำไปใช้ในการสร้างกล้องโทรทรรศน์สะท้อนแสงและเตารังสีแสงอาทิตย์
เดอะบูตรูม

เดอะบูตรูม  เป็นห้องที่มีชื่อเสียงในแอนฟีลด์ สนามเหย้าของสโมสรฟุตบอลลิเวอร์พูล 
ตั้งแต่คริสต์ทศวรรษที่ 1960 ถึงต้นคริสต์ทศวรรษที่ 1990 ที่นี่เป็นสถานที่ที่สตาฟฟ์โค้ชของลิเวอร์พูลจะนั่งดื่มชาและหารือเกี่ยวกับทีม แท็กติก และวิธีการเอาชนะทีมคู่แข่ง บูตรูมก่อตั้งขึ้นเมื่อผู้จัดการทีมบิลล์ แชงคลีมาถึงลิเวอร์พูลในเดือนธันวาคม 1959 และกลายเป็น "สถาบันอย่างไม่เป็นทางการ" ซึ่งจะผลิตผู้จัดการทีมที่ประสบความสำเร็จในอนาคต 4 คน ได้แก่ บ็อบ เพสลีย์ โจ เฟแกน เคนนี แดลกลีช และรอย อีแวนส์ ตลอดระยะเวลา 39 ปี
รายละเอียด.
บูตรูมเป็นห้องเล็ก ๆ ใกล้กับห้องเปลี่ยนเสื้อผ้าเป็นที่เก็บรองเท้าสตั๊ดของทีม บิลล์ แชงคลีดัดแปลงให้เป็นห้องประชุมของสต๊าฟโค้ชอย่างไม่เป็นทางการ พร้อมสร้างบรรยากาศที่ผ่อนคลายสำหรับทีมลิเวอร์พูลที่กำลังสร้างขึ้นใหม่ในเวลานั้น สมาชิกดั้งเดิมของบูตรูมได้แก่ แชงคลี, บ็อบ เพสลีย์, รูเบน เบนเน็ตต์, ทอม ซอนเดอส์, โจ เฟแกน และรอนนี มอรัน ทั้งเบนเน็ตต์และซอนเดอส์ไม่เคยคุมทีม อย่างไรก็ตาม เบ็นเน็ตต์อยู่ที่แอนฟีลด์นานที่สุด
ผัดผงกะหรี่

ผัดผงกะหรี่ เป็นอาหารไทยประเภทผัดซึ่งได้รับอิทธิพลจากอินเดียเนื่องจากมีความหอมเครื่องเทศอันเป็นเอกลักษณ์ของผงกะหรี่ 
เนื้อสัตว์ที่นิยมมาใช้ในผัดผงกะหรี่คือปู จึงเรียกว่า ปูผัดผงกะหรี่ แบ่งออกเป็นสองสูตรที่ชัดเจนคือ สูตรที่ใส่ไข่ใส่นมออกข้น ๆ และสูตรที่ไม่ใส่ไข่ สูตรที่ใส่ไข่มีส่วนผสมของผงกะหรี่ นมสดจืด น้ำมันพริกเผา ไข่ไก่ และปรุงรสตามชอบ ส่วนสูตรที่ไม่ใส่ไข่ก็มีเฉพาะผงกะหรี่ แต่ส่วนผสมอื่น ๆ ที่ใช้ปรุงรสก็ยังเหมือนกัน คือ น้ำตาลทราย น้ำมันหอย ซีอิ้วขาว บางสูตรอาจใส่เหล้าจีนลงไปเพิ่มความหอม บ้างก็ใส่น้ำพริกเผา ส่วนผักต่าง ๆ ที่ใส่ลงไปด้วยก็มีทั้งหอมใหญ่ ขึ้นฉ่าย ต้นหอม และพริกชี้ฟ้าเพื่อความสวยงาม
ร้านที่มีปูผัดผงกะหรี่เป็นเมนูขึ้นชื่อคือร้านสมบูรณ์โภชนา โดยสาขาที่ 2 ที่สุรวงศ์ (เปิด พ.ศ. 2533) เป็นสาขาที่เป็นจุดเริ่มต้นเมนูปูผัดผงกะหรี่เป็นที่รู้จักของชาวญี่ปุ่นและชาวต่างประเทศ ซึ่งซีเอ็นเอ็นระบุว่าปูผัดผงกะหรี่ร้านนี้เป็นต้นตำรับปูผัดผงกะหรี่อันดับหนึ่งของเอเชีย
กระจกเงานูน

กระจกเงานูน  เป็น กระจกเงาผิวโค้งประเภทหนึ่งโดยด้านนูนของผิวโค้งถูกทำเป็นผิวที่สะท้อนแสงได้
การใช้งาน.
กระจกเงานูนสามารถสะท้อนให้เห็นพื้นที่กว้างกว่าได้เมื่อเทียบกับกระจกเงาราบที่มีพื้นที่ขนาดเท่ากัน ดังนั้นจึงนิยมใช้สำหรับทำเป็นกระจกหูช้าง สำหรับมองด้านหลังของรถยนต์หรือจักรยานยนต์ หรือทำเป็นกระจกเงาสำหรับติดตั้งตามท้องถนนหรือภายในสิ่งก่อสร้างเพื่อการสอดส่องให้เห็นได้รอบทิศ
อย่างไรก็ตาม เนื่องจากภาพที่สะท้อนบนกระจกเงานูนจะดูมีขนาดเล็ก เวลาใช้เป็นกระจกเงาติดรถ จึงอาจทำให้เข้าใจผิดได้ง่ายว่ารถคันต่อไปอยู่ห่างกว่าในความเป็นจริง จึงต้องระวังด้วย
กระจกเงานูนถูกใช้งานในกล้องโทรทรรศน์สะท้อนแสงบางชนิด เช่น กล้องโทรทรรศน์แบบกัสแกร็ง โดยทำหน้าที่เป็นกระจกเงาทุติยภูมิ ร่วมกับกระจกเงาปฐมภูมิที่เป็นกระจกเงาเว้า
วัดยานิการาม

วัดยานิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยาบี อำเภอหนองจิก จังหวัดปัตตานี มีที่ดินตั้งวัดเนื้อที่ 13 ไร่ 2 งาน 64 ตารางวา
วัดยานิการาม เดิมมีนามว่า วัดยาบี ตามชื่อตำบล ต่อมาเมื่อ พ.ศ. 2482 เปลี่ยนชื่อวัดมาเป็น "วัดยานิการาม" ตั้งเป็นวัดเมื่อ พ.ศ. 2452 ได้รับพระราชทานวิสุงคามสีมาเมื่อวันที่ 25 สิงหาคม พ.ศ.2462 เขตวิสุงคามสีมา กว้าง 80 เมตร ยาว 120 เมตร ด้านการศึกษาแต่เดิมมีพระสงฆ์ช่วยสอนหนังสือไทยให้ ต่อมาเมื่อ พ.ศ.2464 ทางราชการได้เปิดโรงเรียนประถมศึกษาขึ้นโดยอาศัยศาลาการเปรียญของวัด ครั้นถึง พ.ศ. 2506 ทางราชการได้จัดสร้างอาคารเรียนขึ้นเป็นเอกเทศในที่วัดสืบมา
กล้องโทรทรรศน์แบบกาลิเลโอ

กล้องโทรทรรศน์แบบกาลิเลโอ  เป็นกล้องโทรทรรศน์หักเหแสงชนิดหนึ่ง ประกอบขึ้นจากเลนส์ใกล้ตาที่เป็นเลนส์เว้าวางไว้ด้านหน้าจุดโฟกัสของเลนส์ใกล้วัตถุที่เป็นเลนส์นูน ภาพที่มองเห็นจากกล้องชนิดนี้เป็นภาพตั้งตรง
ในกล้องสองตานั้นแต่เดิมใช้หลักการประกอบเลนส์แบบเดียวกับกล้องโทรทรรศน์แบบกาลิเลโอ เพื่อให้ได้ภาพหัวตั้ง แต่ในปัจจุบันนิยมใช้เลนส์นูน 2 ชิ้นเช่นเดียวกับในกล้องโทรทรรศน์แบบเค็พเพลอร์ โดยใส่ปริซึมไว้ตรงกลางเพื่อทำให้ภาพเป็นหัวตั้ง
วัดดอนตะวันออก

วัดดอนตะวันออก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอน อำเภอปะนาเระ จังหวัดปัตตานี มีที่ดินตั้งวัดเนื้อที่ 12 ไร่ 3 งาน 4 ตารางวา มีที่ธรณีสงห์ 12 แปลง เนื้อที่ 14 ไร่ 1 งาน 30 ตารางวา พื้นที่ตั้งวัดเป็นที่ราบ ปัจจุบันมีพระครูสุภัทรปัญญาภรณ์ (สิน มหาปญฺโญ) เป็นเจ้าอาวาส
วัดดอนตะวันออกสร้างขึ้นเป็นวัดเมื่อประมาณ พ.ศ. 2343 ชาวบ้านเรียกสั้น ๆ ว่า วัดดอนออก ได้รับพระราชทานวิสุงคามสีมาประมาณ พ.ศ. 2358 
อาคารเสนาสนะต่าง ๆ มีกุฏิสงฆ์ จำนวน 6 หลัง อุโบสถสมัยรัตนโกสินทร์ตอนต้น วัดมีรูปปั้นหลวงพ่อหนอนประดิษฐานอยู่ หลวงพ่อองค์นี้ เป็นพระเถระผู้ขมังเวทย์ยุคเดียวกับหลวงพ่อทวดวัดช้างให้ อาศัยอยู่ในกรุงศรีอยุธยาเช่นเดียวกัน เล่ากันว่าเมื่อหลวงพ่อได้ธุดงค์มาถึงปัตตานี ระหว่างที่อาศัยเรือสำเภาพ่อค้าล่องใต้ มีปลาว่ายน้ำตามมา หลวงพ่อจึงเชือดเนื้อตัวเองโยนให้ทานแก่ปลา และเมื่อเรือจอดเทียบท่าที่ปัตตานี หลวงพ่อจึงธุดงค์ไปถึงเขามะรวดเพื่อบำเพ็ญเพียร ช่วงนี้เองบาดแผลที่เกิดจากการเชือดเนื้อปลาของหลวงพ่อ เกิดเป็นแผลเน่าเปื่อย มีหนอนชอนไช จึงเป็นที่มาของนาม "หลวงพ่อหนอน"
เลนส์ตา

เลนส์ตา (crystalline lens) เป็นเนื้อเยื่อในตาของสัตว์มีกระดูกสันหลัง หลากการทำงานคล้ายกับเลนส์นูนในกล้องถ่ายภาพ
เลนส์ตาของมนุษย์.
เลนส์ตาของมนุษย์ความหนาประมาณ 4 มม. และเส้นผ่านศูนย์กลางประมาณ 9 มม. โปร่งใส ไม่มีสี มีรูปร่างเหมือนเลนส์นูน ทำหน้าที่ 1/4 ถึง 1/3 ของกำลังการหักเหแสงภายในลูกตา
เมื่อมองวัตถุที่อยู่ใกล้ กล้ามเนื้อปรับเลนส์จะหดตัวและส่วนต่าง ๆ จะคลายตัวและหนาขึ้น ในทางกลับกัน เมื่อมองจากระยะไกล กล้ามเนื้อปรับเลนส์จะคลายตัว และส่วนต่าง ๆ จะยืดออกและบางลง นี่คือวิธีที่ทำให้มนุษย์สามารถโฟกัสไปที่ระยะทางต่าง ๆ ที่ต้องการได้
เลนส์ตาจะแข็งตัวขึ้นเปลี่ยนรูปร่างยากขึ้นตามอายุ ทำให้ยิ่งสูงอายุก็ยิ่งยากต่อการโฟกัสภาพ
ฟาโรห์นี-ฮอร์

นี-ฮอร์ เป็นฟาโรห์ที่อาจจะทรงตัวตนอยู่จริงจากสมัยยุคก่อนราชวงศ์ พระนามของพระองค์มีความหมายว่า "นักล่า" ตามคำกล่าวของนักอียิปต์วิทยา แวร์เนอร์ ไคเซอร์ พระองค์อาจจะทรงปกครองในช่วงศตวรรษที่ 31 ก่อนคริสต์ศักราช
พระนาม.
ถึงแม้ว่าจะมีการตีความพระนามที่ไม่เหมือนกัน แต่เชื่อกันว่าพระนามของพระองค์นามว่า Ḥr-nj / Ḥr-nw หมายความว่า "พระองค์ทรงเป็นของเทพฮอรัส/นักล่าแห่งฮอรัส"
อย่างไรก็ตาม พระนาม"เซเรค"ของพระองค์นั้นไม่เหมือนกับพระนามของฟาโรห์ในช่วงเวลาหลังตรงที่พระนามของพระองค์ไม่ปรากฏสัญลักษณ์รูปเหยี่ยวฮอรัสรวมอยู่ด้วย ซึ่งไม่ทราบเหตุผลที่แน่ชัด แต่อาจเป็นเพราะพระองค์อาจจะทรงมีพระชนม์ชีพมาก่อนประเพณีการตั้งพระนามรูปแบบดังกล่าว หรือพระองค์ทรงไม่ถือว่าเป็นกษัตริย์ตามที่เข้าใจกันในภายหลัง พระนามรูปแบบต่างๆ ของพระองค์ ได้แก่ นี-ฮอร์ และฮอร์-นิ 
หลักฐานที่ปรากฏที่เกี่ยวข้อง.
พระนามของฟาโรห์นี-ฮอร์ปรากฏอยู่บนภาชนะดินเผาและหินที่พบในสุสานใกล้กับทาร์คัน และในทูรา และทาร์จัน และนะกอดะฮ์ หลักฐานเกี่ยวกับการปกครองของพระองค์ปรากฏน้อยมากและการมีอยู่ของพระองค์ยังถูกเป็นที่สงสัยโดยงานวิจัยบางส่วน และความคิดเห็นเกี่ยวกับการอ่านและการตีความพระนามี่แท้จริงนั้นถูกแบ่งออก ได้แก่
พระราชประวัติ.
ไม่ค่อยทราบเกี่ยวกับการปกครองของพระองค์ และการมีตัวตนอยู่ของพระองค์ยังคงเป็นที่ถกเถียงกันอยู่
ฟาโรห์ฮอรัส นิ (นี-ฮอร์) ทรงเป็นผู้ปกครอง (ที่เป็นไปได้) ของอียิปต์ล่างในช่วงสมัยยุคก่อนราชวงศ์ ซึ่งทรงมีพระชนม์ชีพอยู่และทรงปกครองประมาณ 3200–3175 ปีก่อนคริสตกาล คำจารึกพระนามของพระองค์มาจากทาร์คัน, ทูรา และนะกอดะฮ์
สันนิษฐานว่าพระองค์น่าจะมาจากราชวงศ์ที่เป็นคู่แข่งทางการปกครองกับผู้ปกครองจากไทนิส เมื่อ 150 ปีก่อนที่ฟาโรห์แห่งไทนิสจะทรงเข้ามายึดครองดินแดนของพระองค์และทรงสถาปนาราชวงศ์ที่หนึ่งแห่งอียิปต์
เลนส์ใกล้ตา

เลนส์ใกล้ตา (ocular lens หรือ eyepiece) เป็นเลนส์ที่ติดอยู่กับกล้องต่าง ๆ เช่น กล้องโทรทรรศน์ กล้องสองตา หรือ กล้องจุลทรรศน์ เอาไว้ส่องดูภาพด้วยตา โดยจะขยายภาพจริงที่เกิดขึ้นที่จุดโฟกัสโดยแสงที่รวบรวมโดยเลนส์ใกล้วัตถุ หรือกระจกเงาปฐมภูมิ
ในอุปกรณ์ทางทัศนศาสตร์จำนวนมาก มีกลไกในปรับตำแหน่งเลนส์ใกล้ตาเพื่อใช้สำหรับการโฟกัสภาพ นอกจากนี้ยังสามารถเปลี่ยนเลนส์ใกล้ตาที่มีกำลังขยายต่างกันเพื่อปรับกำลังขยายได้
ประวัติศาสตร์.
ในกล้องโทรทรรศน์แบบกาลิเลโอที่ถูกใช้โดยกาลิเลโอ กาลิเลอีนั้น เลนส์ใกล้ตาเป็นเลนส์เว้า โดยเลนส์ใกล้ตาที่เป็นเลนส์เว้ามีข้อได้เปรียบตรงที่สร้างภาพหัวตั้ง แต่มีข้อจำกัดที่สำคัญตรงที่ขอบเขตการมองเห็นจะแคบและไม่สามารถขยายกำลังขยายได้
ต่อมาในปี 1611 โยฮันเนิส เค็พเพลอร์ได้ประดิษฐ์กล้องโทรทรรศน์แบบเค็พเพลอร์ที่ใช้เลนส์นูนเป็นเลนส์ใกล้ตา ทำให้สามารถปรับกำลังขยายของภาพที่ตามองเห็นได้อย่างอิสระ และตั้งแต่นั้นมา การใช้เลนส์นูนเป็นเลนส์ใกล้ตาก็กลายมาเป็นเรื่องปกติ
การใช้เลนส์นูนเป็นเลนส์ใกล้ตาจะทำให้เกิดภาพกลับหัว แต่เค็พเพลอร์ได้ใช้เลนส์สองตัวเพื่อกลับภาพสองครั้งเพื่อให้ได้ภาพตั้งตรง ในกล้องโทรทรรศน์ที่ใช้ในทางดาราศาสตร์และกล้องจุลทรรศน์ ความจำเป็นของภาพตั้งตรงมีน้อยมาก ดังนั้นจึงใช้ทั้ง ๆ กลับหัวแบบนั้น ไม่มีความจำเป็นต้องกลับภาพ เมื่อจำเป็นต้องใช้ภาพตั้งตรง เช่น ในกล้องสองตาหรือกล้องโทรทรรศน์ภาคพื้นดิน อาจทำได้โดยเพิ่มปริซึมเข้าไปในเส้นทางเดินของแสงเพื่อกลับภาพอีกครั้ง
เลนส์ใกล้ตาของกล้องโทรทรรศน์ในยุคแรกประกอบด้วยเลนส์ชิ้นเดียว แต่ประสิทธิภาพทางแสงของเลนส์เดี่ยวนั้นต่ำเนื่องจากไม่สามารถแก้ไขความคลาดทางทัศนศาสตร์ได้ ดังนั้นเลนส์ใกล้ตาจึงได้รับการพัฒนาโดยนำเลนส์ส่วนใหญ่มารวมกันเพื่อแก้ไขความคลาดต่าง ๆ เลนส์ประกอบถูกสร้างขึ้นโดยการเชื่อมเลนส์หลายชิ้นเข้าด้วยกัน และเลนส์ที่เชื่อมประสานกันนี้จะถูกรวมเข้าด้วยกันเป็นเลนส์ใกล้ตาชิ้นเดียว
เลนส์ใกล้ตาแบบประกอบมีรูปแบบการออกแบบที่หลากหลายมาก ตัวอย่างเช่น เลนส์ใกล้ตาแบบเฮยเคินส์ ซึ่งคิดค้นโดยคริสตียาน เฮยเคินส์ในปี 1703 ประกอบขึ้นจากการรวมเลนส์ขนาดใหญ่และขนาดเล็ก 2 ชิ้นเข้าด้วยกันโดยมีพื้นผิวนูนและพื้นผิวเรียบ 1 ชิ้น
ฟาโรห์ฮัต ฮอร์

พระองค์เป็นที่ทราบจากจารึกจำนวนสองชิ้นเท่านั้น คือ จารึกชิ้นหนึ่งที่พบในดินดอนสามเหลี่ยมปากแม่น้ำไนล์ด้านตะวันออกและชิ้นส่วนของเครื่องปั้นดินเผาจากทูรา
ฟาโรห์วาช

วาช อาจทรงเป็นฟาโรห์จากสมัยยุคก่อนราชวงศ์ แต่การมีตัวตนอยู่ของพระองค์กลับเป็นที่ถกเถียงกัน หากถ้าพระองค์ทรงมีพระชนม์ชีพอยู่จริง พระองค์จะได้รับการยืนยันโดยการที่พระองค์ได้ปรากฏอยู่แผ่นศิลาแห่งนาร์เมอร์ ซึ่งในแผ่นศิลาดังกล่าวได้ปรากฏเป็นภาพความพ่ายแพ้ของพระองค์
ตำแหน่งผู้ปกครอง.
ฟาโรห์วาชทรงมีอยู่จริงหรือไม่นั้นยังไม่คลุมเครืออยู่ แต่สิ่งเดียวที่เป็นไปได้ในการยืนยันการมีอยู่ของพระองค์ คือ แผ่นศิลาแห่งนาร์เมอร์ ซึ่งพบในเมืองเฮียราคอนโพลิส ทางด้านขวาของแผ่นศิลาดังกล่าวได้ปรากฏภาพเชลยที่คุกเข่า ซึ่งมีลักษณะ "ไม่เหมือนชาวอียิปต์" ที่กำลังจะถูกฟาโรห์นาร์เมอร์ทรงฟาดคทา อักษรอียิปต์โบราณที่แกะสลักใกล้กับรูปเชลยศึก คือ สัญลักษณ์รูปฉมวกและทะเลสาบ ซึ่งได้รับการพิจารณาโดยนักวิชาการว่าเป็นชื่อของสถานที่ของเชตปกครองท้องถิ่นแห่งฉมวก (ตั้งอยู่ในบริเวณดินดอนสามเหลี่ยมปากแม่น้ำไนล์ทางตะวันตกเฉียงเหนือติดกับชายแดนลิเบีย) หรือชื่อส่วนตัวของเชลยศึกนั้น ซึ่งออกเสียงว่า วาชอิ หรือ วาช
สันนิษฐานว่า การระบุตัวตนแบบอย่างหลังนั้นถูกต้อง และฟาโรห์วาชทรงเป็นบุคคลสำคัญทางประวัติศาสตร์ จึงสันนิษฐานว่าพระองค์อาจจะทรงเป็นผู้ปกครองคนสุดท้ายของราชวงศ์อียิปต์ล่างที่บูโต ซึ่งท้ายที่สุดก็ทรงพ่ายแพ้ต่อผู้นำแห่งอียิปต์บนพระนามว่า นาร์เมอร์ อย่างไรก็ตาม เป็นไปได้ว่าแผ่นศิลาแห่งนาร์เมอร์จะแสดงให้เห็นภาพเปรียบเทียบมากกว่าเหตุการณ์ทางประวัติศาสตร์ โดยวาชอาจจะเป็นเพียงส่วนหนึ่งของแผ่นศิลานี้เท่านั้น
นักโบราณคดีอย่าง เอ็ดวิน ฟาน เด็น บริงค์ ได้โต้แย้งว่า ฟาโรห์เฮดจู ฮอร์ ซึ่งทรงเป็นผู้ปกครองอียิปต์ล่างในสมัยก่อนยุคราชวงศ์อีกพระองค์หนึ่ง ก็สามารถระบุได้ว่าเป็นฟาโรห์พระองค์เดียวกันกับฟาโรห์วาช ซึ่งอิงจากความคล้ายคลึงกันระหว่างพระนาม"เซเรค"ของฟาโรห์เฮดจู ฮอร์ กับการแกะสลักพระนามของฟาโรห์วาชบนแผ่นศิลาแห่งนาร์เมอร์
ไคล์ วอล์กเกอร์-ปีเตอส์

ไคล์ เลโอนาร์ดัส วอล์กเกอร์-ปีเตอส์ (เกิด 13 เมษายน ค.ศ. 1997) เป็นนักฟุตบอลอาชีพชาวอังกฤษที่เล่นในตำแหน่งฟุลแบ็กให้แก่เซาแทมป์ตันในอีเอฟแอลแชมเปียนชิป และทีมชาติอังกฤษ
ชีวิตส่วนตัว.
วอล์กเกอร์-ปีเตอส์เกิดที่เอดมันตัน ลอนดอน ฟิล พาร์กเกอร์ ลุงของเขาเป็นอดีตนักฟุตบอลอาชีพที่เล่นให้กับมิลล์วอลล์และชาร์ลตันแอธเลติก
ลาสต์เอ็กซิตทูสปริงฟีลด์

"ลาสต์เอ็กซิตทูสปริงฟีลด์" (ทางออกสุดท้ายสู่สปริงฟีลด์) เป็นตอนที่เจ็ดของฤดูกาลที่สี่ ของละครชุดทางโทรทัศน์สัญชาติอเมริกัน "เดอะซิมป์สันส์" ออกอากาศครั้งแรกทางฟ็อกซ์ในสหรัฐเมื่อ 11 มีนาคม 1993. เนื้อเรื่องมีศูนย์กลางอยู่ที่โฮเมอร์ ซิมป์สัน กลายมาเป็นประธานสหภาพแรงงานของโรงไฟฟ้านิวเคลียร์สปริงฟีลด์และนำคนงานของโรงงานนัดประท้วงหยุดงานเพื่อทวงคืนการครอบคลุมค่าใช้จ่ายทันตกรรมให้กับลูกจ้างของโรงงาน เพื่อที่ครอบครัวของเขาจะได้ไม่ต้องควักเงินออกค่าเหล็กจัดฟันของลิซ่า
ตอนนี้เป็นผลงานเขียนโดยเจย์ โคเกน และ วอลเลซ โวโลดาร์สกี ซึ่งเป็นผลงานเขียนบทชิ้นสุดท้ายให้กับเดอะซิมป์สันส์ของทั้งคู่ กำกับโดยมาร์ก เคิร์กแลนด์ ในตอนมีแขกรับเชิญเป็นจอยส์ บรัทเธอส์ ร่วมรับบทเป็นตนเอง "ลาสต์เอ็กซิตทูสปริงฟีลด์" ได้รับคำชื่อนชมอย่างกว้างขวางจากทั้งแฟนละครและนักวิจารณ์ และบ่อยครั้งถูกเรียกว่าเป็นตอนที่ดีที่สุดของเดอะซิมป์สันส์
เสียงตอบรับ.
ตอนนี้มักได้รับการจัดอันดับเป็นหนึ่งในตอนที่ดีที่สุดตลอดกาลและหนึ่งในสิบอันดับแรกของเดอะซิมป์สันส์ บีบีซีระบุว่าตอนนี้เป็นตอนที่ "ถูกเรียกครั้งว่าเป็นตอนที่ดีที่สุดตลอดกาลของเดอะซิมป์สันส์" บทความของ "เอนเตอร์เทนเมนต์วีกลี" จากมกราคม 2003 ซึ่งมองย้อน 25 ตอนที่ดีที่สุดของเดอะซิมป์สันส์ยกให้ตอนนี้เป็นตอนที่ดีที่สุด โดยระบุว่าตอนนี้ "ไร้ที่ติ, เป็นผลผลิตของละครชุดที่จุดสูสุดของพลังความคิดสร้างสรรค์ -- เมื่อการตลกเสียดสี[ในตอน]ทั้งทารุณและตรงประเด็น" และเป็นตอนที่ "ผสมผสานทั้งจุดสูงสุดและต่ำสุด และเป็นการเสียดสีสหภาพ[แรงงาน]ต่าง ๆ" ในปี 2020 อัล จีน รับรองว่าตอนนี้เป็นตอนที่หลายคนอาจถือว่าเป็นตอนโปรดของเขา
ในหนังสือ "แพลเน็ตซิมป์สัน" ผู้เขียน คริส เทิร์นเนอร์ (Chris Turner) เรียกตอนนี้ว่าเป็นตอนที่ดีที่สุดของเดอะซิมป์สันส์ โดยว่าตอนนี้ "ควรจะเอามาใช้สอนในโรงเรียน ในวิชาประวัติศาสตร์, เศรษฐศาสตร์, สังคมศึกษา, วรรณกรรม และศิลปะ มันช่างไร้ที่ติ" รวมถึงยังเรียกว่าเป็น "ครึ่งชั่วโมงที่ตลกที่สุดในประวัติศาสตร์ของโทรทัศน์" ในบทวิเคราะห์ทั้งตอน เขาตำหนิเพียงแค่ชอล์กบอร์ดกับเคาช์แก็กเท่านั้น
ในผี 2003 "ยูเอสเอทูเดย์" เผยแพร่รายการสิบอินดับตอนที่ดีที่สุดที่คัดสรรโดยเว็บมาสเตอร์ของเดอะซิมป์สันอาร์ไคฟ์ เพื่อฉลองตอนที่ 300 ของเดอะซิมป์สันส์ ในรายการสิบอันดับนั้นยกให้ตอนนี้อยู่ที่หนึ่ง
สิ่งสืบเนื่อง.
ฉากหนึ่งในตอนแสดงให้เห็นห้องของมิสเตอร์เบินส์มีลิงเป็นพันตัวกำลังนั่งกดพิมพ์ดีด ซึ่งเป็นการอ้างถึงทฤษฎีบทวานรอนันต์ ได้เป็นแรงบัลดาลใจให้มีการทำการทดลองเดียวกันในโลกความเป็นจริงเกี่ยวกับทฤษฎีบทนี้ ตอนนี้ยังกลายมาเป็นประเด็นการศึกษาให้กับวิชาสังคมวิทยาที่มหาวิทยาลัยแคลิฟอร์เนีย เบิร์กลีย์
ในตอน ลิซ่าได้เล่นกีตาร์และขับร้องเพลงร่วมกับคนงานของโรงงาน เพลงของเธอ ซึ่งชื่อ "เพลงโฟล์กประท้วงหยุดงานสหภาพ" ("Union Strike Folk Song") เป็นผลงานประพันธ์โดยเจฟ มาร์ติน ได้ถูกนำมาดัดแปลงและขับร้องระหว่างการประท้วงจริงในประเทศอาร์เจนตินาเมื่อปี 2017 ระหว่างคนงานกับซีอีโอของกลาแร็งกรุ๊ป เอ็กตอร์ มักเนตโต
ทัศน์พล วิวิธวรรธน์

ทัศน์พล วิวิธวรรธน์ (เกิด 7 ธันวาคม พ.ศ. 2541) ชื่อเล่น ปีเตอร์แพน เป็นนักแสดงชายชาวไทย สังกัดช่อง 3 เอชดี เป็นที่รู้จักจากละครเรื่อง "วายุภัคมนตรา" (2553), "หมอหลวง" (2566), "พรหมลิขิต" (2566), "ลออจันทร์" (2567), "หนึ่งในร้อย" (2567)
ประวัติ.
ทัศน์พล วิวิธวรรธน์ มีชื่อเล่นว่า ปีเตอร์แพน เกิดเมื่อวันที่ 7 ธันวาคม พ.ศ. 2541 จากครอบครัวที่เป็นเจ้าของกิจการปั๊มน้ำมันบางจาก สาขา อำเภอท่ามะกา จังหวัดกาญจนบุรี สำเร็จการศึกษาจาก ประเทศนิวซีแลนด์
การทำงานในวงการบันเทิง.
ทัศน์พลเข้าสู่วงการจากการแสดงละครเรื่อง"แหวนดอกไม้" เมื่อ พ.ศ. 2550 โดยรับบทเป็น "ป๋อ" จากนั้นในปีถัดมาคือ พ.ศ. 2551 ก็ได้แสดงละครเรื่องที่ 2 คือเรื่อง หาบของแม่ ตามด้วย"ดงผู้ดี" โดยรับบทเป็น "รัมภ์ พิชัยรณรงค์" (วัยเด็ก) ใน พ.ศ. 2552 ตามด้วย"วายุภัคมนตรา" เมื่อ พ.ศ. 2553 รับบทเป็น "ยม" "ดวงตาในดวงใจ" เมื่อ พ.ศ. 2554 รับบทเป็น "จุ้น" และละครเรื่อง"สาวน้อย" เมื่อ พ.ศ. 2555 รับบทเป็น "สรรค์" พระเอกของเรื่องในวัยเด็กซึ่งหลังจากละครเรื่องนี้เขาต้องเดินทางไปเรียนต่อที่ ประเทศนิวซีแลนด์ ก่อนจะมาโด่งดังเมื่อ พ.ศ. 2559 จากการเป็นลูกชายเจ้าของปั๊มน้ำมันถึงขั้นที่ วุฒิธร มิลินทจินดา พิธีกรชื่อดังต้องเชิญไปสัมภาษณ์ในรายการ ทำให้เขาได้รับการติดต่อให้กลับมาแสดงละครอีกครั้งโดยละครเรื่องแรกที่กลับมาแสดงคือละครเรื่อง"รากนครา" เมื่อ พ.ศ. 2560 โดยรับบทเป็น "เจ้าไศลรัตน์" จากนั้นก็มีผลงานละครเรื่อยมาจนกระทั่งมาโด่งดังจากการรับบท "พระองค์เจ้าพันพิชากร" ในละครเรื่อง"หมอหลวง"
เลนส์ใกล้วัตถุ

เลนส์ใกล้วัตถุ (object lens หรือ objective) คือ เลนส์ของกล้องชนิดต่าง ๆ เช่น กล้องจุลทรรศน์ กล้องสองตา หรือ กล้องโทรทรรศน์ ที่อยู่ใกล้กับวัตถุที่กำลังสังเกตการณ์อยู่ แสงจากวัตถุจะผ่านเลนส์ใกล้วัตถุก่อนที่จะเข้าสู่ลำกล้อง เลนส์ใกล้วัตถุจะรวมแสงเพื่อสร้างภาพจริงบน ระนาบโฟกัส
สมรรถภาพของอุปกรณ์เชิงแสงนั้นพิจารณาจากประสิทธิภาพของเลนส์ใกล้วัตถุเป็นหลัก ในระบบเชิงแสงที่ได้รับการแก้ไขความคลาดเป็นอย่างดีโดยทั่วไปสมรรถภาพจะถูกกำหนดโดยค่ารูรับแสงเชิงตัวเลขของเลนส์ใกล้วัตถุ
ความคลาดทางทัศนศาสตร์เกิดขึ้นเนื่องจากดรรชนีหักเหของแก้วแตกต่างกันไปตามความยาวคลื่นของแสง หรือเนื่องจากเลนส์มีรูปร่างเป็นผิวทรงกลม เนื่องจากเลนส์นูนที่ทำจากแก้วแผ่นเดียวไม่สามารถให้ภาพที่ชัดเจนได้ เลนส์บางชนิดจึงใช้แก้วพิเศษประกอบกับเลนส์เว้าหรือเลนส์ที่ไม่เป็นผิวทรงกลมที่มีดรรชนีหักเหต่างกัน เพื่อแก้ไขความคลาดเคลื่อน
เลนส์ใกล้วัตถุของกล้องโทรทรรศน์.
เลนส์ใกล้วัตถุสำหรับกล้องโทรทรรศน์หักเหแสงนั้นนิยมใช้เลนส์ที่ประกอบขึ้นจากเลนส์นูนและเลนส์เว้าซึ่งเรียกว่าเลนส์อรงค์เพื่อขจัดความคลาดสี นอกจากนี้ ยังมีเลนส์ใกล้วัตถุที่แก้ไขความคลาดเคลื่อนจนเกือบจะสมบูรณ์จนถึงส่วนขอบโดยใช้เลนส์กลุ่มหน้าและเลนส์กลุ่มหลัง ทำให้ขนาดรูรับแสงกว้างขึ้นและสามารถสร้างระบบแสงที่สว่างได้
รูรับแสงยังผลของเลนส์ใกล้วัตถุเป็นปัจจัยสำคัญที่ส่งผลต่อความละเอียดและพลังการรวบรวมแสง ค่าความยาวโฟกัสของเลนส์ใกล้วัตถุหารด้วยรูรับแสงเรียกว่าค่าเอฟ และจะส่งผลต่อความสว่างของภาพ อย่างไรก็ตาม หากสังเกตการณ์ด้วยสายตา ขนาดของค่าเอฟและความสว่างของภาพแทบจะไม่สัมพันธ์กัน โดยทั่วไป เลนส์ใกล้วัตถุที่มีค่าเอฟสูงจะแก้ไขความคลาดต่าง ๆ ได้ง่ายกว่า กำลังขยายของกล้องโทรทรรศน์คือผลหารของความยาวโฟกัสของเลนส์ใกล้วัตถุหารด้วยความยาวโฟกัสของเลนส์ใกล้ตา
การแทรกสอด

การแทรกสอด (interference) ของคลื่น คือการสร้างรูปคลื่นใหม่โดยการซ้อนทับกันของคลื่น 2 ลูกขึ้นไป การแทรกสอดจะเห็นได้ชัดเจนเมื่อคลื่นเป็นอาพันธ์ (สหสัมพันธ์สูง) คลื่นดังกล่าวควรเป็นคลื่นที่มาจากแหล่งกำเนิดเดียวกันหรือคลื่นที่มีความถี่เท่ากันหรือใกล้เคียงกัน
ภาพรวม.
หลักการของการซ้อนทับของคลื่นคือ แอมพลิจูดของคลื่นที่เกิดขึ้น ณ จุดหนึ่งจะเท่ากับผลรวมของแอมพลิจูดของคลื่นทั้งหมดที่กระทบกับจุดนั้น การแทรกสอดระหว่างส่วนยอดหรือส่วนร่องที่จุดเดียวกันจะเพิ่มค่าสัมบูรณ์ของแอมพลิจูด และการแทรกสอดระหว่างส่วนยอดและส่วนร่องจะลดค่าสัมบูรณ์ของแอมพลิจูด
การแทรกสอดของคลื่นยังเกี่ยวข้องกับการทดลองการแทรกสอดสลิตคู่ของ โทมัส ยัง (การทดลองของยัง) ในการทดลองนี้เขาได้แสดงให้เห็นว่าคลื่นแสง 2 ลูกที่เป็นอาพันธ์สามารถแทรกสอดซึ่งกันและกันแล้วสร้างริ้วของการแทรกสอด คลื่นแสง 2 ลูกจากสลิตหลายตัวมาจากแหล่งกำเนิดคลื่นเดียวกันและมีการกระจายความยาวคลื่นเท่ากัน ที่ศูนย์กลางของริ้วการแทรกสอดคลื่นทั้งสองนี้มีเฟสเดียวกัน โดยทั่วไปแล้ว การแทรกสอดแบบนี้มักจะเกิดขึ้นกับคลื่นที่มีต้นกำเนิดจากแหล่งเดียวและแพร่กระจายผ่านสองเส้นทางที่แตกต่างกัน คลื่นจากหลายแหล่งจะแทรกสอดกันได้เฉพาะเมื่อสามารถปรับความสัมพันธ์ของเฟสให้สอดคล้องกันได้ เนื่องจากคลื่นที่มีการปรับเปลี่ยนความสัมพันธ์ของเฟสสามารถถือได้ว่ามาจากแหล่งเดียว (ดูที่หลักการของเฮยเคินส์) ภายในริ้วการแทรกสอดจะมีพื้นที่สว่าง ซึ่งคลื่นเสริมซึ่งกันและกัน และบริเวณมืด ซึ่งคลื่นจะหักล้างซึ่งกันและกัน ตามกฎทรงพลังงานแล้วต้องมีการเกิดทั้งส่วนมืดและส่วนสว่างสลับกันไป
แหล่งกำเนิดแสงใด ๆ สามารถสร้างริ้วการแทรกสอดได้ ตัวอย่างเช่น สามารถสังเกตเห็นวงแหวนนิวตันได้ในแสงแดด อย่างไรก็ตาม เนื่องจากแสงสีขาวเป็นการผสมกันของทุกสีในสเปกตรัม จึงเกิดริ้วการแทรกสอดที่ความกว้างต่าง ๆ กันไป ทำให้ไม่อาจเห็นขอบของการแทรกสอดที่ชัดเจนได้ ในทางกลับกัน หลอดโซเดียมให้แสงที่ใกล้เคียงกับ แสงสีเดียว ดังนั้นจึงเป็นไปได้ที่จะเห็นริ้วการแทรกสอดที่ชัดเจน ส่วนเลเซอร์ซึ่งสามารถฉายแสงสีเดียวได้เกือบสมบูรณ์แบบสามารถสร้างริ้วการแทรกสอดที่ชัดเจนที่สุด
หลักการแทรกสอด.
เมื่อคลื่นสองคลื่นทับซ้อนกัน รูปคลื่นที่เกิดขึ้นจะขึ้นอยู่กับความถี่ (หรือความยาวคลื่น) และแอมพลิจูด ตลอดจนความสัมพันธ์ของเฟส ถ้าคลื่นสองลูกมีแอมพลิจูด "A" เท่ากันและความยาวคลื่นเท่ากัน แอมพลิจูดจะอยู่ระหว่าง 0 ถึง 2 "A" ขึ้นอยู่กับความสัมพันธ์ของเฟสของคลื่นทั้งสอง
เมื่อคลื่น 2 คลื่นอยู่ในเฟส (ความแตกต่างของเฟสคือ 0°) เช่น เมื่อจุดสูงสุดและต่ำสุดของคลื่นตรงกัน และแอมพลิจูดทั้งสองคือ "A1" และ "A2" ตามลำดับ แอมพลิจูดของแสงหลังจากการแทรกสอดคือ "A" จะเป็น "A"="A1"+"A2" แบบนี้เรียกว่า การแทรกสอดแบบเสริมกัน
ถ้าคลื่นทั้งสองเฟสกลับกัน (ความต่างเฟส 180°) คลื่นจะตีกัน และแอมพลิจูด "A" ของแสงหลังจากการแทรกสอดคือ "A"=|A1−A2| และถ้าหาก "A1"="A"2 แอมพลิจูดจะเป็น 0 แบบนี้เรียกว่า การแทรกสอดแบบหักล้าง
ฟาโรห์กาเฮดเจต

การระบุตัวตนของฟาโรห์กาเฮดเจต.
ฌาคส์ แวนดีเยร์ ผู้ซึ่งสันนิษฐานว่าจารึกดังกล่าวเป็นของจริง ได้เสนอความเห็นจากการศึกษาครั้งแรกเกี่ยวกับจารึกในปี ค.ศ. 1968 ว่าจารึกดังกล่าวไข้สร้างขึ้นในช่วงราชวงศ์ที่สาม จากรูปแบบสำนวนโวหารภาษา โดยเสนอความเห็นว่า ฟาโรห์กาเฮดเจตนั้นทรงมีความเกี่ยวข้องกับฟาโรห์ฮูนิ ซึ่งเป็นผู้ปกครองพระองค์สุดท้ายของราชวงศ์ ส่วนโทบี วิลกินสัน และเอียน ชอว์ มีความเห็นที่เหมือนกัน คือ คิดว่า "ฮอร์-กาเฮดเจต" เป็นพระนาม"เซเรค"ของฟาโรห์ฮอรัส ถึงแม้ว่าข้อสันนิษฐานดังกล่าวจะขึ้นอยู่กับว่า ฟาโรห์ฮูนิทรงเป็นฟาโรห์พระองค์เดียวของราชวงศ์นี้ ซึ่งไม่ทราบพระนามฮอรัสของพระองค์ (พระนาม "ฮูนิ" เป็นพระนามที่ปรากฏในคาร์ทูชเท่านั้น) ดังนั้น ข้อสันนิษฐานของทั้งสองจึงไม่เป็นที่ยอมรับโดยทั่วไป
ในทำนองเดียวกัน เยือร์เกิน ฟ็อน เบ็คเคอราธ, เรเนอร์ ชตาเดลมันน์ และดีทริช วิลดุง ถือว่า ฟาโรห์กาเฮดเจตทรงได้ขึ้นปกครองในช่วงปลายราชวงศ์ที่สาม และอีกครั้ง ทฤษฎีของทั้งสามก็มีพื้นฐานอยู่บนความคล้ายคลึงทางรูปแบบระหว่างพระพักตร์ของฟาโรห์กาเฮดเจตและของฟาโรห์ดโจเซอร์บนภาพนูนต่ำจากกลุ่มพีระมิดของพระองค์
และสุดท้ายนี้ ปีเตอร์ คาพลอนีได้กำหนดระยะเวลาของจารึกดังกล่าวให้อยู่ในสมัยช่วงระหว่างกลางที่หนึ่งแห่งอียิปต์
สโมสรฟุตบอลเชฟฟีลด์เวนส์เดย์ในฤดูกาล 2023–24

ฤดูกาล 2023–24 เป็นฤดูกาลที่ 156 ของเชฟฟีลด์เวนส์เดย์ และเป็นฤดูกาลแรกของสโมสรที่กลับสู่อีเอฟแอลแชมเปียนชิป หลังจากเลื่อนชั้นจากอีเอฟแอลลีกวัน เมื่อฤดูกาลที่แล้ว
สรุปภาพรวม.
มิถุนายน.
ในวันพฤหัสบดีที่ 1 มิถุนายน เชฟฟีลด์เวนส์เดย์ ยืนยันชุดทีมเหย้าของพวกเขาสำหรับฤดูกาล 2023–24
ในวันศุกร์ที่ 2 มิถุนายน สโมสรยืนยันรายชื่อผู้เล่นยังคงอยู่กับสโมสรหลังจากจบฤดูกาลที่แล้ว
ในวันพฤหัสบดีที่ 8 มิถุนายน หัวหน้าฝ่ายสรรหาและวิเคราะห์ David Downes ออกจากสโมสรเพื่อร่วมงานกับสโมสรฟุตบอลแบล็คพูล ในตำแหน่งผู้อำนวยการกีฬาคนใหม่
ในวันจันทร์ที่ 19 มิถุนายน ผู้จัดการทีม ดาร์เรน มัวร์ และทีมงานของเขาออกจากสโมสรด้วยความยินยอมร่วมกัน
ในวันพุธที่ 21 มิถุนายน เชฟฟีลด์เวนส์เดย์ยืนยันชุดทีมเยือนของพวกเขาสำหรับฤดูกาล 2023–24
ในวันศุกร์ที่ 30 มิถุนายน ผู้เล่นกลับมาฝึกซ้อมก่อนเปิดฤดูกาล
กรกฎาคม.
ในวันอังคารที่ 4 กรกฎาคม ซิสโก ได้รับการแต่งตั้งเป็นผู้จัดการทีมชุดใหญ่คนใหม่
พรีซีซั่นและกระชับมิตร.
สโมสรประกาศนัดกระชับมิตรนัดแรก ซึ่งเป็นนัดเกียรติยศสำหรับอดีตผู้เล่นของสโมสร ดรูว์ ทัลบอต กับ เชสเตอร์ฟีลด์ ซึ่งเป็นอีก 1 ในสโมสรเก่าของเขาเช่นกันในวันศุกร์ที่ 2 มิถุนายน ในวันอังคารที่ 6 มิถุนายน นัดกระชับมิตรอีกนัดกับยอร์คซิตีได้รับการยืนยัน วันต่อมา มีการเพิ่มนัดกระชับมิตรนัดที่ 3 เจอกับดองคัสเตอร์โรเวอส์
วิทยาลัยศรีรามปุระ

วิทยาลัยศรีรามปุระ หรือ วิทยาลัยซีรัมปอร์  เป็นสถาบันการศึกษาในศรีรามปุระ, รัฐเบงกอลตะวันตก ประเทศอินเดีย ก่อตั้งขึ้นในปี 1818 ถือเป็นมหาวิทยาลัยที่เก่าแก่ที่สุดเป็นอันดับสามของประเทศอินเดีย รองจากวิทยาลัยซีเอ็มเอสที่โกฏฏายัม และ วิทยาลัยเพรสซิเดนซีในกัลกัตตา และเป็นหนึ่งในสถาบันการศึกษาที่เก่าแก่ที่สุดยังคงเปิดสอนต่อเนื่องมาถึงในปัจจุบัน วิทยาลัยประกอบด้วยสองส่วน คือส่วนคณะเทววิทยา และวิทยาลัยสำหรับคณะในกลุ่มวิทยาศาสตร์ ศิลปศาสตร์ และการค้า
การบริหารจัดการการศึกษาของวิทยาลัยอยู่ภายใต้สภาคณาจารย์วิทยาลัยศรีรามปุระ สภาวิทยาลัยเป็นผู้ถือกฎบัตรซึ่งเป็นอย่างเดนมาร์ก (Danish charter) และมีอำนาจในการมอบวุฒิในสาขาวิชาใด ๆ ในฝั่งคณะเทววิทยา ในขณะที่ในสาขาวิชาการอื่น ๆ ทั้งศิลปศาสตร์ วิทยาศาสตร์ และการค้า มีมหาวิทยาลัยกัลกัตตาเป็นผู้ประสาทวุฒิให้
นอกจากวิทยาลัยศรีรามปุระ ฝั่งคณะเทววิทยาแล้ว สภาคณาจารย์ของวิทยาลัยยังมีวิทยาลัยและโรงเรียนสงฆ์ (seminaries) อื่น ๆ ในอินเดีย เนปาล บังกลาเทศ และศรีลังกา ภายใต้การดูแลของสภา
ห่อปี

ห่อปี (เสียชีวิต ค.ศ. 235) หรือชื่อในภาษาจีนกลางว่า เคอปี่เหนิง  เป็นผู้นำชนเผ่าเซียนเปย์ที่มีชีวิตอยู่ในช่วงปลายราชวงศ์ฮั่นตะวันออกและยุคสามก๊กของจีน ห่อปีขึ้นมามีอำนาจในเผ่าเซียนเปย์ในช่วงปลายราชวงศ์ฮั่นตะวันออกหลังจากที่ขุนศึกโจโฉเอาชนะชนเผ่าออหวนทางตอนเหนือของจีนในยุทธการที่เป๊กลงสาน ในปี ค.ศ. 207 ท้ายที่สุดห่อปีถูกกองกำลังของวุยก๊กลอบสังหารในปี ค.ศ. 235 
ประวัติ.
เมื่อเป๊กตุ้นผู้นำชนเผ่าออหวน (烏桓 อูหฺวาน) พ่ายแพ้ให้กับขุนศึกโจโฉในยุทธการที่เป๊กลงสาน ในปี ค.ศ. 207 ห่อปีและผู้นำชนเผ่าเซียนเปย์อีกหลายคนตัดสินใจส่งบรรณาการให้กับราชสำนักฮั่น จากนั้นจึงอยู่ภายใต้การบัญชาของโจโฉ ด้วยเหตุนี้ห่อปีและผู้นำชนเผ่าเซียนเปย์คนอื่น ๆ จึงได้รับสถานะกษัตริย์ ใน"จือจื้อทงเจี้ยน"ระบุว่าห่อปีเป็นคนเที่ยงธรรม ซื่อสัตย์ และมีเสน่ห์ จึงได้รับการสนับสนุนจากชนเผ่าเซียนเปย์ส่วนใหญ่ 
คู่แข่งที่ยิ่งใหญ่ที่สุดของห่อปีคือปู้ตู้เกิน ผู้นำชนเผ่าเซียนเปย์อีกคน หลังจากที่ห่อปีลวงพี่ชายของปู้ตู้เกินมาแล้วจับสังหาร ปู้ตู้เกินและห่อปีจึงทำสงครามกันเองอย่างไม่หยุดหย่อน กลุ่มของปู้ตู้เกินอ่อนแอลงจากการรบ ในขณะที่กลุ่มของห่อปีเข้มแข็งขึ้นเป็นอย่างมาก ส่วนหนึ่งเป็นผลมาจากการสนับสนุนจากรัฐวุยก๊กในยุคสามก๊ก
หลังจากปู้ตู้เกินไปที่ราชสำนักฮั่นเพื่อถวายบรรณาการ ห่อปีตัดสินใจโจมตีกลุ่มชนเผ่าเซียนเปย์ทางตะวันออก ราชสำนักฮั่นถือว่าห่อปีเป็นภัยคุกคาม จึงมีคำสั่งถึงเตียวอี้ (田豫 "เถียน ยฺวี่") นายกองพิทักษ์เผ่าออหวน (烏丸校尉 อูหฺวานเซี่ยวเว่ย์) ที่ได้รับการแต่งตั้งจากราชสำนักฮั่น ให้นำทัพหลวงเข้าโจมตีแนวหลังของห่อปี ในขณะที่ห่อปี อยู่ห่างออกไปเพื่อไปโจมตีกลุ่มชนเผ่าเซียนเปย์ทางตะวันออก หลังจากเหตุการณ์นี้ ความสัมพันธ์ระหว่างชนเผ่าเซียนเปย์ภายใต้การนำของห่อปีและราชวงศ์ฮั่นตะวันออก (และต่อมาคือรัฐวุยก๊ก) เริ่มตึงเครียด แม้ว่า"จือจื้อทงเจี้ยน"ระบุว่าหลายครั้งขุนพลอย่างเตียวอี้และและ เหลียง สี จะเอาชนะห่อปีได้ แต่กลุ่มของห่อปีก็ไม่ได้ถูกปราบลงอย่างราบคาบ มีอยู่ครั้งหนึ่งที่เตียวอี้นำกำลังไปปิดล้อมลูกเขยของห่อปี ห่อปียกกำลังมาช่วยพร้อมทหารม้านับหมื่นและพยายามจะเอาชนะเตียวอี้ แต่เหยียน จื้อ (閻志) ที่ปรึกษาและทูตของเตียวอี้เดินทางมาเกลี้ยกล่อมให้ห่อปีถอนกำลังกลับไป 
พลังของกลุ่มห่อปีไม่ได้ลดลงอย่างมีนัยสำคัญจนกระทั่งห่อปีเสียชีวิต และก่อนที่ห่อปีจะเสียชีวิตได้เริ่มการจู่โจมทำลายล้างหลายครั้งในมณฑลอิวจิ๋วและเป๊งจิ๋ว ในที่สุดห่อปีก็ถูกกองกำลังของวุยก๊กลอบสังหารในปี ค.ศ. 235 หลังจากนั้นก็เป็นช่วงเวลาที่ชาวเซียนเปย์และชาวจีนฮั่นมีความสัมพันธ์ที่สงบสุขเป็นเวลาหลายสิบปี
ในนิยาย"สามก๊ก".
ในนวนิยายอิงประวัติศาสตร์ในศตวรรษที่ 14 เรื่อง"สามก๊ก" ห่อปีเป็นพันธมิตรของรัฐวุยก๊กซึ่งมีรัฐอริกับรัฐจ๊กก๊ก ห่อปีเป็นผู้นำชนเผ่าเซียนเปย์ที่ถูกวุยก๊กติดสินบนเพื่อให้ไปโจมตีจ๊กก๊ก แต่ท้ายที่สุดก็ถอยหนีเมื่อได้รู้ว่าขุนพลม้าเฉียวของจ๊กก๊กบัญชาทหารยกมาสกัด เหตุผลที่ห่อปีถอยหนีเชื่อเป็นเพราะชื่อเสียงของม้าเฉียวว่าเป็นนักรบผู้ยิ่งใหญ่ในหมู่ชนเผ่าเกี๋ยง สร้างความหวาดกลัวอย่างมากให้กับทหารของห่อปี
ศรีรามปุระ

ศรีรามปุระ หรือ ซีรัมปอร์ (อักษรโรมัน: "Serampore", "Serampur", "Srirampur", "Srirampore", "Shreerampur", "Shreerampore", "Shrirampur" หรือ "Shrirampore") เป็นนครในอำเภอหูฆลี รัฐเบงกอลตะวันตก ประเทศอินเดีย ศูนย์กลางการปกครองของตำบลศรีรามปุระ และเป็นส่วนหนึ่งภายใต้สภาพัฒนามหานครโกลกาตา (KMDA) และ ปริมณฑลโกลกาตา ในปี 1755-1845 ศรีรามปุระอยู่ภายใต้ปกครองของอินเดียของเดนมาร์ก ภายใต้ขื่อ เฟรเดริกนคร ("Frederiknagore")
ปวดศีรษะหลังการเจาะดูรา

ปวดศีรษะหลังการเจาะดูรา (PDPH) เป็นภาวะไม่พึงประสงค์จากการเจาะเยื่อดูราซึ่งเป็นเนื้อเยื่อห่อหุ้มสมองกับไขสันหลัง อาการปวดของ PDPH รุนแรงและมีการบรรยายไว้ว่า "เจ็บแสบและลุกลามเหมือนโดนเหล็กร้อน" ("searing and spreading like hot metal") และมักปวดที่บริเวณหลังกับหน้าศีรษะ อาจแพร่กระจายไปคอและไหล่ บางครั้งอาจมีอาการคอปวดร่วมด้วย อาการจะเป็นหนักขึ้นเมื่อขยับร่างกาย นั่ง หรือยืน และสามารถบรรเทาลงได้ระดับหนึ่งจากการนอนลง อาการร่วมด้วยอื่น ๆ ที่มักพบ เช่น คลื่นเหียนอาเจียน, ปวดแขนขา, สูญเสียการได้ยิน, หูอื้อ, บ้านหมุน, เวียนหัว และ ชาเหมือนโดนเข็มทิ่มที่หนังศีรษะ
PDPH เป็นผลข้างเคียงที่พบได้บ่อยอย่างหนึ่งของการะเจาะไขสันหลังและ การให้ยาระงับความรู้สึกทางสันหลัง การรั่วของน้ำไขสันหลังทำให้ในสมองกับไขสันหลังมีระดับของเหลวลดลง ใน 66% ของผู้มีอาการนี้จะเริ่มมีอาการใน 2 วัน ส่วน 90% จะเริ่มมีใน 3 วัน พบได้น้อยมากที่จะเกิดขึ้นทันทีหลังหัตถการเจาะไขสันหลัง ถ้าหากเกิดการปวดทันทีจึงควรพิจารณาสาเหตุอื่นนอกจากภาวะนี้
การใช้เข็มปลายหัวแหลมแบบดินสอ (pencil point needle) แทนการใช้เข็มปลายหัวตัด (cutting needle) ในการแทงไขสันหลัง จะช่วยลดความเสี่ยงเกิดภาวะนี้ได้ ส่วนขนาดของเข็มหัวแหลมแบบดินสอ ไม่ส่งผล PDPH มีการประมาณว่าเกิดขึ้นใน 0.1% ถึง 36% หลังการเจาะไขสันหลัง ผู้ป่วยบางส่วนอาจไม่ต้องได้รับการรักษานอกเหนือจากยาแก้ปวดและการนอนราบไม่ลุกเดิน ผลการศึกษาในปี 2015 พบว่ามีหลักฐานเบื้องต้นสนับสนุนการใช้คาเฟอีนในการรักษาอาการนี้
อาการ.
PDPH มักจะเกิดขึ้นในระดับชั่วโมงหรือวันหลังจากหัตถการ และมักแสดงอาการปวดศีรษะ ซึ่งส่วนใหญ่เป็นการปวดแบบไบฟรอนทอล (bi-frontal) หรืออกซิปิทอล (occipital) และอาการคลื่นไส้ ซึ่งโดยทั่วไปจะเป็นหนักขุ้นหากผู้ป่วยอยูในท่าหลังตรง อาการปวดศีรษะมักเป็นใน 24–48 ชั่วโมงนับจากการเจาะไขสันหลัง แต่อาจเกิดขึ้นได้นานถึง 12 วันหลังการทำหัตถการ อาการมักจะหายไปเองภายในสองสามวัน แต่มีรายงานอยู่น้อยมากที่อาการคงอยู่นานกว่านั้น
สตาวโรส อาร์นาอูตาจิส

สตาวโรส อาร์นาอูตาจิส (เกิด 25 พฤษภาคม ค.ศ. 1956) เป็นนักการเมืองชาวกรีกและอดีตสมาชิกรัฐสภายุโรปของพรรคขบวนการสังคมนิยมรวมกลุ่มเฮลเลนิก (ปาโซก) ซึ่งเป็นส่วนหนึ่งของพรรคสังคมนิยมยุโรป เขาเคยดำรงตำแหน่งรัฐมนตรีช่วยว่าการกระทรวงเศรษฐกิจฯ ของกรีซ และในการเลือกตั้งเดือนพฤศจิกายน ค.ศ. 2010 เขาได้รับเลือกให้เป็นผู้ว่าการแคว้นครีต และเข้าดำรงตำแหน่งตั้งแต่วันที่ 1 มกราคม ค.ศ. 2011
นีตอกริส

พระราชประวัติของพระองค์ยังเป็นที่น่าสงสัยโดยนักวิชาการบางคน โดยสันนิษฐานว่า ถ้าหากพระองค์ทรงเป็นผู้ปกครองในประวัติศาสตร์ พระองค์อาจจะเป็นผู้สำเร็จราชการแทนพระองค์ และอีกข้อสันนิษฐานหนึ่งโดยคิม ไรโฮลท์ นักอียิปต์วิทยา ซึ่งได้ให้เหตุผลว่า นีตอกริสนั้นเป็นเพียงตำนานและมาจากฟาโรห์ในประวัติศาสตร์พระนามว่า นิติเกอร์ติ ซิพทาห์ ซึ่งเป็นผู้ที่ขึ้นมาครองราชย์ต่อจากฟาโรห์เมอร์เอนเร เนมติเอมซาฟที่ 2 พระเชษฐาของนีตอกริสในช่วงเปลี่ยนผ่านระหว่างสมัยราชอาณาจักรเก่าและสมัยช่วงระหว่างกลางที่หนึ่ง
แมนิโธได้กล่าวว่าพระองค์ทรงโปรดให้สร้าง "พีระมิดแห่งที่สาม" ที่กีซา โดยนักประวัติศาสตร์และนักโบราณคดีสมัยใหม่ได้ระบุว่าพีระมิดดังกล่าวเป็นพีระมิดของฟาโรห์แห่งราชวงศ์ที่สี่พระนามว่า เมนคาอูเร
ฟาโรห์อิมโฮเทป

รัชสมัย.
ทราบกิจกรรมเพียงอย่างเดียวที่เกิดขึ้นภายในรัชสมัยของพระองค์ คือ การส่งคณะเดินทางสำรวจเหมืองหินไปยังวาดิ ฮัมมามาต ซึ่งอาจจะมีวัตถุประสงค์เพื่อจัดหาหินในการสร้างอนุสาวรีย์ของฟาโรห์ ซึ่งนำคณะสำรวจโดยดจาติ ซึ่งเป็นพระราชโอรสของพระองค์ แรงงานจำนวนมาก (2350) ได้ถูกส่งออกไปในการสำรวจครั้งดังกล่าว แสดงให้เห็นว่าฟาโรห์อิมโฮเทปอาจจะทรงไม่สามารถควบคุมวาดิ ฮัมมามาตได้
หลักฐานยืนยัน.
ฟาโรห์อิมโฮเทปทรงเป็นที่ทราบจากศิลาจารึกก้อนเดียวในวาดิ ฮัมมามาต
กาคาเร อินิ

หลักฐานยืนยัน.
กาคาเร อินิเป็นผู้ปกครองที่ปรากฏหลักฐานยืนยันที่ดีในกลุ่มผู้ปกครองนิวเบียที่อยู่ร่วมกัน รวมทั้งเซเกอร์เซนิและไอย์อิบเคนต์เร แต่ที่จริงแล้วพระอิสริยยศของฟาโรห์ทั้งหมดของพระองค์เป็นที่ทราบจากศิลาจารึกจำนวน 16 ชิ้นที่พบในอุมบารากับ, มุเดเนจาร์, กุธนิส, ทัยฟา, อาบู ซิมเบล และทอชกา ซึ่งทั้งหมดอยู่ในนิวเบียล่าง จารึกเหล่านี้ได้บันทึกตำแหน่งของกาคาเร อินิ บางครั้งเป็นเพียงพระนามคาร์ทูชและไม่ได้ให้รายละเอียดเพิ่มเติม ในกรณีของจารึกจากทอชกา พระนามของกาคาเร อินิถูกจารึกไว้ถัดจากไอย์อิบเคนต์เร อย่างไรก็ตาม ดาร์เรล เบเกอร์ นักไอยคุปต์วิทยาได้เสนอว่าเป็นเพราะไม่มีที่ว่างบนหินมากกว่าที่จะชี้ไปที่ความเชื่อมโยงระหว่างผู้ปกครองทั้งสอง ดังนั้น จึงยังไม่ทราบเกี่ยวกับความสัมพันธ์ระหว่างกาคาเร อินิและผู้ปกครองชาวนิวเบียอีกสองพระองค์ในช่วงเวลานั้น คือ เซเกอร์เซนิ และไอย์อิบเคนต์เร 
ไม่ปรากฏพระนามในบันทึกพระนามของอียิปต์โบราณใด ๆ เลย
พระเทพพัชรบัณฑิต (ถนอม ปณฺฑิโต)

พระเทพพัชรบัณฑิต (ถนอม ปณฺฑิโต) เป็นพระราชาคณะชั้นราชสังกัดธรรมยุติกนิกาย ปัจจุบันดำรงตำแหน่งเจ้าคณะภาค 4-5 (ธรรมยุต) เจ้าสำนักเรียนคณะจังหวัดเพชรบูรณ์ (ธรรมยุต), เจ้าอาวาสวัดสนธิกรประชาราม ตำบลสะเดียง อำเภอเมืองเพชรบูรณ์ จังหวัดเพชรบูรณ์
ประวัติ.
พระราชปริยัติบัณฑิต มีนามเดิมว่า ถนอม ศรีภักดิ์ เกิดวันที่ 11 พฤศจิกายน พ.ศ. 2511 ต่อมาได้อุปสมบท เมื่อวันที่ 21 พฤษภาคม พ.ศ. 2532 มีฉายาทางธรรมว่า "ปณฺฑิโต"
สมณศักดิ์.
ช่วยอัพเดทข้อมูลด้วยครับ ปี 2525 พระคุณเจ้าอายุได้ 15 ปี ยังไม่ได้บวช
ปี 2535 ท่านมีพรรษาพระ 3 พรรษา
สโมสรฟุตบอลเรอัลมาดริดในฤดูกาล 2023–24

ฤดูกาล 2023–24 เป็นฤดูกาลที่ 120 ของสโมสรฟุตบอลเรอัลมาดริด และเป็นฤดูกาลที่ 93 ติดต่อกันของสโมสรบนลีกสูงสุดของฟุตบอลสเปน นอกจากลีกในประเทศแล้ว เรอัลมาดริดจะเข้าร่วมการแข่งขันโกปาเดลเรย์, ยูฟ่าแชมเปียนส์ลีก และซูเปร์โกปาเดเอสปัญญาในฤดูกาลนี้ด้วย
ฤดูกาลนี้จะเป็นครั้งแรกนับตั้งแต่ฤดูกาล 2008–09 ที่ไม่มีกองหน้าและกัปตันทีม การีม แบนเซมา และเป็นครั้งแรกนับตั้งแต่ฤดูกาล 2015–16 ที่ไม่มีกองหน้า มาร์โก อาเซนซิโอ
ก่อนฤดูกาลและกระชับมิตร.
ในวันเสาร์ที่ 13 พฤษภาคม ค.ศ. 2023 เรอัลมาดริดประกาศว่าพวกเขาจะเดินทางไปสหรัฐอเมริกาเพื่อเข้าร่วมการแข่งขันซอคเกอร์แชมเปียนส์ทัวร์ก่อนฤดูกาลเป็นครั้งที่ 2 นับตั้งแต่ทัวร์ฤดูร้อนปีที่แล้ว
การแข่งขัน.
ลาลิกา.
นัด.
โปรแกรมการแข่งขันฟุตบอลลีกได้ประกาศไว้เมื่อวันที่ 22 มิถุนายน ค.ศ. 2023.
โกปาเดลเรย์.
มาดริดเข้าสู่ทัวร์นาเมนต์ในรอบ 32 ทีมสุดท้าย, ขณะที่พวกเขาได้ผ่านเข้ารอบ ซูเปร์โกปาเดเอสปาญา 2024.
ซูเปร์โกปาเดเอสปัญญา.
มาดริดเข้ารอบสำหรับทัวร์นาเมนต์นี้โดยเอาชนะ โกปาเดลเรย์ ฤดูกาล 2022–23.
ยูฟ่าแชมเปียนส์ลีก.
รอบแบ่งกลุ่ม.
การจับสลากรอบแบ่งกลุ่มได้จัดขึ้นในวันที่ 31 สิงหาคม ค.ศ. 2023.
รอบแพ้คัดออก.
รอบ 16 ทีมสุดท้าย.
การจับสลากสำหรับรอบ 16 ทีมสุดท้ายได้จัดขึ้นในวันที่ 18 ธันวาคม ค.ศ. 2023.
รอบก่อนรองชนะเลิศ.
การจับสลากรอบก่อนรองชนะเลิศและรอบรองชนะเลิศได้จัดขึ้นในวันที่ 15 มีนาคม ค.ศ. 2024.
สถิติ.
ประตู.
แหล่งที่มา: FBREF
หมายเหตุ.
<templatestyles src="Reflist/styles.css" />
เดอะ แฟลช (ภาพยนตร์)

เดอะ แฟลช  เป็นภาพยนตร์อเมริกันแนวซูเปอร์ฮีโร ฉายใน ค.ศ. 2023 สร้างจากตัวละครชื่อเดียวกันของดีซีคอมิกส์ ภาพยนตร์สร้างโดย วอร์เนอร์บราเธอส์พิกเจอส์, ดีซี สตูดิโอส์, ดับเบิลดรีมและเดอะดิสโกแฟกทอรี และจัดจำหน่ายโดยวอร์เนอร์บราเธอส์พิกเจอส์ และเป็นภาพยนตร์เรื่องที่ 13 ในจักรวาลขยายดีซี ภาพยนตร์กำกับโดย แอนดี มัสเคียตตี จากบทภาพยนตร์โดย คริสตินา ฮอดสัน แสดงนำโดย เอซรา มิลเลอร์ เป็น แบร์รี อัลเลน / เดอะ แฟลช ร่วมกับ ซาชา กาเย, ไมเคิล แชนนอน, รอน ลิฟวิงสตัน, มาริเบล เบดู, เคียร์ซี เคลมอนส์, อันเจ เทราและไมเคิล คีตัน ในภาพยนตร์ แบร์รีเดินทางย้อนเวลากลับไปเพื่อป้องกันการเสียชีวิตของแม่ของเขา นำมาซึ่งผลที่ตามมาโดยไม่ได้ตั้งใจ
การพัฒนาภาพยนตร์ เดอะ แฟลช เริ่มต้นตั้งแต่ปลายทศวรรษ 1980 มีนักเขียนและผู้กำกับหลายคนที่เข้ามาเกี่ยวข้องกับโครงการนี้จนถึง ค.ศ. 2014 ต่อมาภาพยนตร์ได้รับการพัฒนาใหม่ให้เป็นส่วนหนึ่งของจักรวาลขยายดีซี โดยมีมิลเลอร์ได้รับเลือกให้แสดงเป็นแฟลช มีผู้กำกับหลายคนเข้าทำหน้าที่นี้ในปีต่อ ๆ มา ได้แก่ เซธ เกรแฮม-สมิธ, ริค ฟามุยิวะและคู่ของจอห์น ฟรานซิส เดลีย์กับโจนาธาน โกลด์สตีน ทุกคนต่างถอนตัวออกจากตำแหน่งเพราะมีความคิดสร้างสรรค์แตกต่างกันกับสตูดิโอ มัสเคียตตีและฮอดสันเข้าร่วมโครงการในเดือนกรกฎาคม ค.ศ. 2019 และเริ่มเตรียมงานก่อนการถ่ายทำในเดือนมกราคม ค.ศ. 2020 ภาพยนตร์ได้รับอิทธิพลมาจากโครงเรื่องของหนังสือการ์ตูน "แฟลชพอยต์" ภาพยนตร์จะมีตัวละครจากดีซีคอมิกส์หลายตัว รวมถึง เบน แอฟเฟล็กและคีตัน กลับมารับบทเดิมเป็น แบทแมน ของพวกเขา การถ่ายทำเริ่มต้นตั้งแต่เดือนเมษายนถึงตุลาคม ค.ศ. 2021 ที่วอร์เนอร์บราเธอร์สสตูดิโอ, ลิฟส์เดนและทั่วสหราชอาณาจักร
"เดอะ แฟลช" ฉายรอบปฐมทัศน์เมื่อวันที่ 12 มิถุนายน ค.ศ. 2023 ที่โรงละครแกรมแมนส์ไชนิสในลอสแองเจลิส ฉายในไทยวันที่ 14 มิถุนายนและฉายในสหรัฐวันที่ 16 มิถุนายน ภาพยนตร์เลื่อนฉายอยู่หลายครั้งเนื่องจากการเปลี่ยนแปลงผู้กำกับ, การระบาดทั่วของโควิด-19 และงานหลังการถ่ายทำที่ล่าช้า ภาพยนตร์ทำเงิน 270 ล้านดอลลาร์สหรัฐ ได้รับการตอบรับอย่างผสมจากนักวิจารณ์ โดยชมในเรื่องฉากโลดโผน, อารมณ์ขันและการแสดง (โดยเฉพาะมิลเลอร์และคีตัน) แต่ติในเรื่องวิชวลเอฟเฟ็กต์และองก์ที่สาม
เรื่องย่อ.
แบร์รี่ อัลเลนหรือเดอะแฟลชเดินทางย้อนเวลากลับไปเพื่อป้องกันการตายของแม่ของเขา ซึ่งกักขังเขาไว้ในโลกคู่ขนานที่ไม่มีเมตาฮิวแมน แบร์รีขอความช่วยเหลือจากตัวตนที่อายุน้อยกว่าของเขา แบทแมนในวัยชรา และซูเปอร์เกิร์ล เพื่อช่วยโลกนี้จากนายพลซ็อดที่ฟื้นคืนชีพและกลับสู่จักรวาลของเขา
ผลตอบรับ.
ประมาณการบ็อกซ์ออฟฟิศ.
เดอะแฟลชคาดว่าจะทำรายได้ 72–105 ล้านเหรียญสหรัฐในช่วงสุดสัปดาห์ที่เปิดตัวในประเทศ
การตอบสนองคำวิจารณ์.
"เดอะแฟลช" ได้รับคำชมในเรื่องฉากโลดโผนและการแสดง (โดยเฉพาะมิลเลอร์และคีตัน) แต่ถูกวิจารณ์เรื่องซีจีไอ บนเว็บไซต์รอตเทนโทเมโทส์ คำวิจารณ์ 71% ของนักวิจารณ์ 113 คนอยู่ในเชิงบวก โดยมีคะแนนเฉลี่ย 6.5/10
อะแดปทิฟออปติก

อะแดปทิฟออปติก (adaptive optics) เป็นเทคโนโลยีทางทัศนศาสตร์ที่ถูกพัฒนาขึ้นมาเพื่อแก้ปัญหาการที่ภาพจากกล้องโทรทรรศน์เกิดการกระเพื่อมของชั้นบรรยากาศโลก เมื่อถ่ายภาพโลกจากอวกาศหรืออวกาศจากโลก นอกจากนี้ยังมีการใช้ในกล้องจุลทรรศน์ หรือระบบสร้างภาพจอตาอีกด้วย
ระบบนี้ได้ถูกนำมาใช้ในการสังเกตการณ์ดาวเคราะห์ หรือ ดาวเคราะห์น้อย เพื่อให้สามารถทำการสังเกตการณ์ด้วยกล้องโทรทรรศน์ภาคพื้นดินโดยมีความแม่นยำสูงถึงขีดจำกัดการเลี้ยวเบนโดยไม่ต้องพึ่งกล้องโทรทรรศน์อวกาศ
ภาพรวม.
ระบบอะแดปทิฟออปติกใช้เซนเซอร์หน้าคลื่นเพื่อจับภาพความปั่นป่วนภายในภาพดาวที่เกิดการบิดเบี้ยวอันเนื่องจากการกระเพื่อมในชั้นบรรยากาศโลก และเปลี่ยนรูปทรงของกระจกโดยอาศัยวงจรควบคุมอิเล็กทรอนิกส์เพื่อแปลงภาพวัตถุท้องฟ้าหรือวัตถุท้องฟ้าเป้าหมาย ทำให้ได้ภาพวัตถุท้องฟ้าที่ชัดเจนขึ้น 
ในปัจจุบัน ส่วนใหญ่ใช้สำหรับการสังเกตการณ์ที่ย่านคลื่นอินฟราเรด เนื่องจากปัญหาความยาวคลื่น แต่ในปี 2012 ทีมวิจัยจากสถาบันต่าง ๆ เช่นหอดูดาวแห่งชาติญี่ปุ่นได้ประสบความสำเร็จในการสังเกตที่ย่านแสงที่มองเห็นได้ โดยใช้ระบบอะแดปทิฟออปติกประสิทธิภาพสูงของกล้องโทรทรรศน์ซูบารุ และยังคาดหวังว่าจะสามารถปรับปรุงให้เที่ยงตรงได้ยิ่งขึ้นไปอีก
ระบบนี้เดิมพัฒนาโดยสหรัฐอเมริกา เพื่อสังเกตรูปร่างของดาวเทียมสอดแนมทางทหารของประเทศอื่น ๆ ซึ่งเสร็จสมบูรณ์ในเดือนกุมภาพันธ์ 1989 หลังจากนั้นจึงได้รับการศึกษาและนำไปใช้อย่างกว้างขวาง
ท่าอากาศยานนานาชาติบาญูวางี

ท่าอากาศยานนานาชาติบาญูวางี  (IATA: BWX, ICAO: WADY) (รหัสเดิม: WARB) เป็นท่าอากาศยานในบลิมบิงซารี  ในอำเภอบาญูวางี ให้บริการพื้นที่นครบาญูวางีและพื้นที่โดยรอบในจังหวัดชวาตะวันออก ประเทศอินโดนีเซีย ชื่อเดิมคือ ท่าอากาศยานบลิมบิงซารี  เปิดให้บริการตั้งแต่ตุลาคม 2010 และได้รับการรับรองให้เป็น "ท่าอากาศยานสีเขียวแห่งแรก" ของอินโดนีเซีย บริหารโดยอังกาซาปูรา จากเดิมอยู่ภายใต้การดูแลของกระทรวงคมนาคม ตั้งแต่ 22 ธันวาคม 2017
ในปี 2010 มีผู้โดยสารใช้บริการ 7,386 คน และเพิ่มเป็น 140,683 คนในปี 2017 ถือว่าเพิ่มขึ้น 1,700% ในระยะเวลาเจ็ดปี ก่อนที่สิบเดือนต่อมาจะเพิ่มสูงถึง 307,157 คนในปี 2018
ผลงานการออกแบบท่าอากาศยานได้รับรางวัลในปี 2022 โดยเป็นหนึ่งในหกอาคารทั่วโลกที่ได้รับรางวัลสถาปัตยกรรมอากา ข่าน
กรณ์นภัส เศรษฐรัตนพงศ์

กรณ์นภัส เศรษฐรัตนพงศ์ (เกิด 27 พฤษภาคม พ.ศ. 2545) ชื่อเล่น ออม เป็นนักแสดงและนางแบบหญิงชาวไทย สังกัดช่อง 3 เอชดี มีผลงานสร้างชื่อจากละครเรื่อง "มาตาลดา" และซีรีส์เรื่อง "ใจซ่อนรัก" ซึ่งเป็นซีรีส์แนวแซฟฟิกเรื่องแรกของช่อง 3
ประวัติ.
กรณ์นภัส เศรษฐรัตนพงศ์ เดิมมีชื่อว่า "นรวรรณ เศรษฐรัตนพงศ์" เกิดวันที่ 27 พฤษภาคม 2545 เป็นบุตรสาวคนโต มีน้องชาย 1 คน และเป็นบุตรสาวของ ปณตพงศ์ เศรษฐรัตนพงศ์ ผู้บริหารบริษัท เศรษฐชล จำกัด (บริษัทผลิตอาหารปรุงสำเร็จแช่แข็งส่งออกต่างประเทศ) กับ นฤมล พงษ์สุภาพ นักแสดงหญิง ด้านการศึกษา สำเร็จการศึกษาระดับชั้นประถมศึกษาจาก โรงเรียนวัฒนาวิทยาลัย ระดับชั้นมัธยมศึกษาตอนต้นจาก โรงเรียนมัธยมปัญญารัตน์ ระดับชั้นมัธยมศึกษาตอนปลายจาก โรงเรียนสาธิตมหาวิทยาลัยศรีนครินทรวิโรฒ ประสานมิตร (เอกอังกฤษ-อาเซียน) สำเร็จการศึกษาระดับปริญญาตรีจาก คณะเศรษฐศาสตร์ มหาวิทยาลัยศรีนครินทรวิโรฒ (หลักสูตรนานาชาติ) และกำลังศึกษาต่อระดับปริญญาโท วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาวิชาสื่อเพื่อสังคม
การทำงานในวงการบันเทิง.
กรณ์นภัส เศรษฐรัตนพงศ์ เข้าสู่วงการบันเทิงโดยการถ่ายงานโฆษณาตัวหนึ่งของสายการบินแบรนด์หนึ่ง และผ่านการคัดเลือกเข้ามาเป็นนักแสดงซีรีส์วัยรุ่น "สูตรรักนักการโรงแรม" ทางช่อง 3 ในปี พ.ศ.2562 ซึ่งเป็นผลงานเรื่องแรกในวงการบันเทิง และ ปี พ.ศ. 2563 ได้เซ็นสัญญาเป็นนักแสดงสังกัดช่อง 3 เอชดี มีผลงานละครในฐานะนักแสดงช่องเรื่อง "เก็บแผ่นดิน" ซึ่งรอออกอากาศ ต่อมา ปี พ.ศ. 2564 มีผลงานออกอากาศ ซีรีส์เรื่อง "จากสูญถึงสิบ" ตามมาด้วยละครหลังข่าวเรื่อง "พราวมุก", "ดวงตาที่สาม" ในบทบาทนักแสดงรับเชิญ และ "เกมล่าทรชน" ซึ่งเรื่องนี้ได้รับบทนำเต็มตัว ปี พ.ศ. 2565 เรื่อง "อ้ายข่อยฮักเจ้า" ปี พ.ศ. 2566 เรื่อง "ใต้เงาตะวัน", "มาตาลดา" และ "แค้น" ปี พ.ศ. 2567 ละครชุด "ดวงใจเทวพรหม ตอน ลออจันทร์" ซึ่งเป็นภาคต่อของละครชุด "สุภาพบุรุษจุฑาเทพ" และซีรีส์ Girl’s Love เรื่อง "ใจซ่อนรัก" และแสดงคู่กับ หลิงหลิง คอง ซึ่งถือเป็นคู่จิ้นคู่ขวัญกัน นับว่าใจซ่อนรักเป็นซีรีส์แซฟฟิกเรื่องแรกของทางช่อง 3
แอกทิฟออปติก

แอกทิฟออปติก (active optics) เป็นเทคโนโลยีที่ใช้ในกล้องโทรทรรศน์สะท้อนแสง ซึ่งรับการพัฒนาขึ้นในทศวรรษ 1980 ทำงานโดยการปรับรูปร่างพื้นผิวกระจกของกล้องโทรทรรศน์เพื่อขจัดอิทธิพลจากภายนอก เช่น กระแสลม อุณหภูมิ การเสียรูปโดยความเค้นเชิงกล เป็นต้น 
แอกทิฟออปติกมักสับสนได้ง่ายกับอะแดปทิฟออปติก ซึ่งทำการปรับแก้ภาพในหน่วยเวลาสั้นกว่า เพื่อแก้ไขการบิดเบือนของชั้นบรรยากาศโลก ในขณะที่แอกทิฟออปติกเน้นการปรับแก้ความบิดเบี้ยวของตัวกระจก ในหน่วยเวลาที่ยาวกว่า
ประวัติศาสตร์.
กล้องโทรทรรศน์ขนาดใหญ่ในสมัยใหม่เกือบทั้งหมดเป็นแบบสะท้อนแสง และกระจกเงาปฐมภูมิ เป็นกระจกเงาขนาดใหญ่มาก ในอดีตกระจกเงาปฐมภูมิมีความหนามากเพื่อรักษารูปร่างพื้นผิวให้ถูกต้อง และหลีกเลี่ยงการเสียรูปที่เกิดจากลมและแรงโน้มถ่วงในตัวเอง สิ่งนี้เป็นข้อจำกัดให้สามารถสร้างกล้องโทรทรรศน์ได้ถึงแค่เส้นผ่านศูนย์กลางประมาณ 5 ถึง 6 เมตร เช่น กล้องโทรทรรศน์เฮลที่หอดูดาวพาโลมาร์
ตั้งแต่ในทศวรรษ 1980 กล้องโทรทรรศน์รุ่นใหม่หันมาใช้กระจกที่บางและน้ำหนักเบา ซึ่งบางเกินไปที่จะรักษรรูปร่างที่ถูกต้องได้ ดังนั้นจึงต้องรองรับโดยชุดตัวกระตุ้นให้ทำงานที่ติดไว้ที่ด้านหลังของกระจก ตัวกระตุ้นให้ทำงานสามารถออกแรงกับกระจกเงา ทำให้พื้นผิวสะท้อนแสงอยู่ในรูปร่างที่ถูกต้องโดยไม่ต้องเปลี่ยนตำแหน่ง การประกอบรวมตัวกระตุ้นให้ทำงานที่ควบคุมด้วยคอมพิวเตอร์เพื่อให้ได้ภาพที่ดีที่สุดแบบนี้เรียกว่า "แอกทิฟออปติก"
หากไม่มีแอกทิฟออปติกก็จะเป็นไปไม่ได้ที่จะสร้างกล้องโทรทรรศน์ที่ใหญ่กว่าระดับ 8 เมตรได้ วิธีนี้ใช้ถูกใช้ในกล้องโทรทรรศน์เชิงแสงนอร์ดิกที่หอดูดาวโรเกเดโลสมูชาโชส ที่เริ่มใช้งานในปี 1989 และกล้องโทรทรรศน์ขนาดใหญ่ทั้งหมดที่สร้างขึ้นตั้งแต่ทศวรรษ 1990 เป็นต้นมา
กล้องโทรทรรศน์เชิงแสงนอร์ดิก

กล้องโทรทรรศน์เชิงแสงนอร์ดิก (Nordic Optical Telescope, NOT) เป็นกล้องโทรทรรศน์ ที่ตั้งอยู่ที่หอดูดาวโรเกเดโลสมูชาโชส ในเกาะลาปัลมา แคว้นกานาเรียส ประเทศสเปน สร้างร่วมกันโดย ประเทศเดนมาร์ก สวีเดน ไอซ์แลนด์ นอร์เวย์ และ ฟินแลนด์ โดยได้เริ่มแสงแรกในปี 1988 และเริ่มสังเกตการณ์ในปี 1989
รูรับแสงของกระจกเงาปฐมภูมิของกล้องโทรทรรศน์นี้มีขนาด 2.56 ม. ใช้ระบบแอกทิฟออปติกเพื่อปรับแก้การบิดเบี้ยวของกระจกเงาปฐมภูมิที่บาง
ดาวเคราะห์น้อย (2857) NOT ได้รับการตั้งชื่อตามกล้องโทรทรรศน์เชิงแสงนอร์ดิก
ไอย์อิบเคนต์เร

พระราชประวัติ.
พระองค์อาจจะทรงเป็นผู้อ้างสิทธิ์ในราชบัลลังก์แห่งอียิปต์ ซึ่งมีฐานอำนาจอยู่ที่บริเวณนิวเบียล่างในช่วงที่เกิดความอ่อนไหวทางการเมืองในรัชสมัยของฟาโรห์เมนทูโฮเทปที่ 4 แห่งราชวงศ์ที่สิบเอ็ด และต้นรัชสมัยของฟาโรห์อเมนเอมฮัตที่ 1 แห่งราชวงศ์ที่สิบสอง และดูเหมือนว่าผู้ปกครองทั้งสองพระองค์อาจจะทรงมีปัญหาในการได้รับการยอมรับว่าเป็นฟาโรห์ที่ชอบด้วยธรรม
แต่ ลาสซโล โทโรค นักไอยคุปต์วิทยาชาวฮังการี กลับเสนอความเห็นเกี่ยวกับช่วงเวลาแห่งรัชสมัยของพระองค์ (เช่นเดียวกับผู้ปกครองที่เกี่ยวข้องรายอื่น ๆ ที่กล่าวถึงด้านล่าง) อาจจะอยู่ในช่วงเวลาหนึ่งหลังจากรัชสมัยของฟาโรห์เนเฟอร์โฮเทปที่ 1 แห่งราชวงศ์ที่สิบสาม (สมัยช่วงระหว่างกลางที่สอง)
ไอย์อิบเคนต์เรทรงใช้พระราชอิสริยยศของฟาโรห์ แม้ว่าจะปรากฏเพียงพระนามฮอรัสและพระนามครองราชย์เท่านั้นที่ทราบจากจารึกหินที่อาบู ฮอร์, เมดิก และทอชกา ซึ่งทั้งหมดอยู่ในบริเวณนิวเบียล่าง
เช่นเดียวกับไอย์อิบเคนต์เร ผู้ปกครองอีกสองพระองค์ที่อยู่ในนิวเบีย คือ เซเกอร์เซนิ และกาคาเร อินิ ซึ่งอาจจะเป็นผู้อ้างสิทธิ์ในราชบัลลังก์แห่งอียิปต์เช่นกัน แต่ในท้ายที่สุดกลับไม่ทราบเกี่ยวข้องความสัมพันธ์ระหว่างทั้งสามพระองค์
กีฬายิมนาสติกในโอลิมปิกเยาวชน

กีฬายิมนาสติกในโอลิมปิกเยาวชน เป็นการแข่งขันยิมนาสติกนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์ยิมนาสติกนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันยิมนาสติกประเภทเยาวชน
"นับรวมถึง โอลิมปิกเยาวชนฤดูร้อน 2018."
สมาชิกวุฒิสภาจังหวัดสงขลา

จังหวัดสงขลา มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 4 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดสงขลามีจำนวนสมาชิกวุฒิสภาในการเลือกตั้งครั้งแรก จำนวน 4 คน คือ พันตำรวจเอก ไพจิตร ศรีคงคา สมพงษ์ สระกวี บุญญา หลีเหลด และ สุรใจ ศิรินุพงศ์
คาร์เทียร์

คาร์เทียร์อินเตอร์เนชันแนล เอสเอ็นซี  มักนิยมเรียกว่า คาร์เทียร์  เป็นบริษัทสินค้าฟุ่มเฟือยของฝรั่งเศส ซึ่งเป็นผู้ออกแบบ และผลิตจำหน่ายเครื่องประดับและนาฬิกา ก่อตั้งโดยหลุยส์-ฟร็องซัว คาร์เทียร์ในกรุงปารีสปี 1847 ซึ่งบริษัทอยู่ภายใต้การควบคุมของครอบครัวจนถึงปี 1964 ปัจจุบันสำนักงานใหญ่ตั้งอยู่ที่กรุงปารีส และอยู่ภายใต้บริษัทแม่ของสวิตเซอร์แลนด์คือ ริชมอนต์ คาร์เทียดำเนินกิจการมากกว่า 200 ร้านค้าใน 125 ประเทศ เช่นในกรุงลอนดอน นิวยอร์ก และปารีส และปัจจุบันคาร์เทียร์ถือได้ว่าเป็นหนึ่งในผู้ผลิตเครื่องประดับอัญมณีที่มีชื่อเสียงที่สุดในโลก
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าบรมวงศ์เธอ กรมพระสมมตอมรพันธุ์ ราชเลขานุการในพระองค์ มีหนังสือแต่งตั้งให้คาร์เทียร์เป็นผู้จำหน่ายเครื่องเพชรพลอยในพระบาทสมเด็จพระเจ้าอยู่หัวแห่งกรุงสยาม หลังจากพระบาทสมเด็จพระจุลจอมเกล้าเจ้าอยู่หัวเสด็จพระราชดำเนินไปยังร้านสาขากรุงปารีสเป็นการส่วนพระองค์ ระหว่างการเสด็จประพาสยุโรปในปี พ.ศ. 2450 และมีการจัดแสดงเครื่องประดับของคาร์เทียร์ที่พระบรมมหาราชวัง ในวโรกาสพระราชพิธีฉลองสิริราชสมบัติครบ 40 ปี ในปี พ.ศ. 2451
คาร์เทียร์มีบูติกในไทยทั้งหมดหกแห่ง ได้แก่ เอ็มโพเรียม, สยามพารากอน, ไอคอนสยาม, ท่าอากาศยานสุวรรณภูมิ, คิง เพาเวอร์ ศรีวารี และคิง เพาเวอร์ ภูเก็ต นอกจากนี้ยังมีบูติกนาฬิกาที่เซ็นทรัล เอ็มบาสซี อีกด้วย ทั้งนี้ คาร์เทียร์เคยจัดงานแสดงเครื่องเพชรในประเทศไทยเมื่อปี พ.ศ. 2554 ณ พิพิธภัณฑสถานแห่งชาติ พระนคร และจัดอีกครั้งในปี พ.ศ. 2565 ณ สถานีรถไฟกรุงเทพ (หัวลำโพง)
คาร์เทียร์ในประเทศไทย.
ในปี พ.ศ. 2563 ทางคาร์เทียร์ได้แต่งตั้งให้คิมเบอร์ลี่ แอน โวลเทมัส นักแสดงหญิงชื่อดังชาวไทยให้เป็น "Friend of Cartier" ประจำประเทศไทยอย่างเป็นทางการ